Ezin izan dute lehenengoen aurka, 1º Probintzialeko Senior Neskak (38-50) – Ostadar SKT\nLigako 17. partidua Senior Neskentzat, aurrean partidu guztiak irabazita liga dominatzen ari den Iraurgi taldea. Azpeitiarrak soilik 7 jokalari zeuzkaten jokatzeko moduan, baina bagenekien kapazak direla horrela ere partiduak aurrera ateratzeko eta halaxe erakutsi zuten larunbatean ere.\nPartidu hasiera hotz samarra izan zen bi taldeentzat. Partiduaren tentsioa eta jokoan zegoena kontuan hartuta, saskiratze bakoitza lortzeak asko kostatzen zuen. 7. Minutuan 6-6 zen markagailua. Laurden amaieran, kanpotarrek asmatzea lortu zuten eta lehen laurdena 6-12 amaitu zen.\nBigarren laurdena kanpotarrena izan zen. Lasartearrek ez genuen erasoan asmatzen. Erritmo motela, sistema ez ziren ateratzen, erasoan ez genuen abantailarik lortzen eta kanpoko jaurtiketak ere ez ziren sartzen… kaosa. Aldiz Iraurgikoek haien jokoa egiten jarraitzen zuten, baloia ondo mugituz abantaila lortu eta aukera zutenean erasoan asmatzen. Atsedenaldira, 11-31, 20 puntuko aldea eta partidua erabat apurtua.\nBazirudien ez ginela partiduan sartuko eta desesperatzen hasiak ginen. Hala ere, 3. Laurdenean erreakzioa heldu zen. Defentsa lineak igo genituen, presionatzen hasi eta alaitasunez jokatu genuen erasoan. 3 hiruko jarraian lortu genituen eta gerturatu zen publikoa ere esnatzea lortu genuen. 17-3ko partziala 7 minutuan laurdena hasteko eta partiduan sartzea lotu genuen, 28-34. Azpeitiarrei gorputzean beldurra sartzea lortu genuen gutxienez. Laurden amaieran 28-40. 12 puntu atzetik ginen, baina partidua borrokatzeko aukera hor zegoen.\nAzken laurdenean saiatu ginen, baina ez ginen iritsi. Iraurgikoek zentzu jokatu zuten. 24 segundurik ez zegoela aprobetxatu eta eraso luzeak jokatu zituzten, baloia mugituz eta partidua motelduz. Erasoan ez genuen 3. Laurdeneko asmatzea lortu eta 8-10 puntuko aldea ezin izan genuen txikitu. Amaieran 38-50.\nIraurgik erakutsi du zergatik den liderra, partidu guztiak irabazita dago eta gainontzeko taldeen aurretik dago oraingoz. Guk 2. Postuagatik borrokatzen jarraitu beharko dugu eta ea urte amaieran finalera iritsi eta Azpeitiarrei partidua borrokatzera iristen garen. Datorren astean beste partidu konplikatu bat, 4. Postuan dagoen Atletico San Sebastian taldearen aurka. Larunbatean 16.00tan Aieten izango da!\nPartzialak: 6-12/ 5-19/ 17-9/ 10-10\nLeire Belartieta 2, Laura Gutierrez 10, Olatz Bardaji 4, Uxue Anabitarte 7, Haizea del Olmo 6,\nHaizea Furundarena -, Leire Beldarrain 7, Uxue Rodriguez -, Paula Ugarte -, Larraitz Izagirre 2.


Athletic Club VS CA Osasuna 2020-2-16 | Athletic Clubeko Webgune Ofiziala\n2020-2-16 - 18:30\nAthleticek 0-1 galdu du Osasunaren aurka San Mamesen, Oier Sanjurjok 22. minutuan sartutako golaren ondorioz. Lehoiek bi aukera argi izan dituzte azken txanpan: Capak lehenengo, Sergio Herrerak geldiketa ederrarekin deuseztu duena, eta Adurizen buruz egindako erremate bat zutoinarekin topo egin duena.\nLehoiek taularen erdialdian jarraituko dute, eta Alavesi egin beharko diote bisita datorren astean. Villalibreren mugikortasunak arriskua sortu du partidaren hasieran gorritxoen area inguruan, baina Osasunak Athletic neutralizatu du hurrengo minutuetan. Oierrek Simonen geldiketa baten aldaratzea baliatu du partidako gol bakarra sartzeko, geldikako jokaldi baten ondoren.\nUnai Vencedorrek debuta egin du gaur lehen taldean, bere ibilbideko zati handi bat Santutxun egin ondoren. Geldikako jokaldietan duen arriskua erakutsi du gaur. Horietako batean Williamsek sareetara errematatu du baloia, baina epaileak gola baliogabetu du, Osasunako atezainari falta egin baitio Raul Garciak.\nGol aukera gehiago izan dira bigarren zatian. Aukaria atzean sartu da urrutitik behatu dute Simonen ate ingurua. Penaltia eskatu dute lehoiek gorritxoen area barruko esku bategatik, eta Vencedorrek zutoinean jo du falta jaurtiketa batean.\nAzken ordu laurdenean aukera bikaina izan dituzte Gaizka Garitanoren mutilek. Williamsek Iñigo Martinezen erdiraketa bikaina errematatu du Herreraren eskuetara, eta 89.ean eta 92.ean iritsi dira Capa eta Adurizen abagune argiak. Ukabilak estutu behar ditugu ligako hurrengo partidarako.


Elkarlanerako bideari ekin diote Hego Uribeko gazte asanbladek | Geuria\nUrriko Martxa burututa, hausnarketa egin eta ekintza bateratu gehiago prestatzeko garaia izango dute orain.\nHego Uribe eskualdea zeharkatu du Urriko Martxak, Zeberiotik Arrigorriagara arte / Urriko Martxa\nEguraldia lagun izan ez arren, dozenaka lagunek hartu dute parte Hego Uribeko Gazte Asanbladek antolatutako Urriko Martxan. “Giro ederrean pasa ditugu hiru egun hauek, ezin genion gehiago eskatu asteburuari. Plazer handia izan da gure borrokak, esperientziak eta batez ere laguntasuna eskualdeko Gazte Asanblada ezberdinen artean konpartitzea. Talde bikaina osatzen dugu!”, diote martxako bultzatzaileek. Urriaren 26tik 28ra bitartean, Zeberio, Arrankudiaga, Ugao eta Arrigorriaga zeharkatu zuen gazte martxak.\nTartean eskualdeko presoen eta arriskuan dauden gaztetxeen aldeko aldarria egin zuten gazteek Untzeta mendian, asanblada ezberdinek edukitako ibilbideak errepasatu zituzten, etorkizuneko erronken inguruko eztabaida izan zuten, kontzertuak antolatzerako orduan erabili beharreko soinu ekipoen inguruko tailerra egin zuten edota autodefentsa ikastaro batean parte hartu zuten.\nHerri ezberdinen arteko elkarlana bultzatzea eta gazteen arteko harremanak sendotzea ziren martxaren helburuak eta “ederto bete direla” diote antolatzaileek: “Urriko Martxa eskualdeko herri ezberdinetako Gazte Asanbladen elkarlanerako lehen urratsa izan da, lehen topagune erreala. Gure artean ezagutzeko eta beharrizan eta borroka bertsuak konpartitzeko aukera eduki dugu. Hemendik aurrera halako ekimen gehiago etorriko dira”. Arrigorriaga, Arrankudiaga, Galdakao, Ugao, Zeberio eta Zolloko Gazte Asanbladek eta Basauriko Txarraskak osatzen dute Hego Uribeko topagunea.\nSailkatuta: Gazteak, Hego Uribeko gazte asanbladak, Urriko Martxa\n046. alea – 2018 Azaroa – Geuria aldizkaria


Ikerketa lanak | HIZNET\nIKASLEEN IKERKETA LANAK URTEZ URTE\nAzkue Iruretagoiena, Enara: “Jakin eta sentitu. Adimena eta borondatea”.\nBarrenetxea Larrinaga, Gorka: “Udal langileen ahozko erabilera neurtuz: ezagutza ereinda… erabileraren kimuetara “.\nBerruet Arbelaiz, Maite: “Hizkuntza plangintza Hondarribian, diakronikoki eta sinkronikoki aztertuta”.\nCalejero Beldarrain, Oihane: “Seme-alabak D ereduan eskolatu dituzten guraso erdaldunen\nDorronsoro Garate, Garazi: “Hizkuntzen Elkarbizitza kudeaketatik euskararen egoeraz jabetzera”.\nEtxaniz Belategi, Maider: “Aretxabaletako nerabeen euskara ezagutza, erabilera eta euskararekiko jarrera”.\nGaraio Mendizabal, Beñat: “Ba al dago euskararen gatazkarik? Euskararen eta hizkuntz ideologia kontrajarrien estraineko azterketa kritikoa”.\nGaray Elexpuru, Mireia: “Galdamesko gazteen aisialdian euskara sustatzeko hizkuntza plangintza”.\nGisasola Izeta, Arrate: ” Soraluzeko guraso ia euskaldunak eta euskara”.\nLandeta Perez, Alazne: “Ahozkotasunaren garrantzia hizkuntzaren normalizazioan”.\nLarrañaga,Izar: “Euskara liderrak identifikatu eta garatzeko metodologia”.\nMadariaga Tubet, Miren: “Zelan txertatu euskararen garapena garapen sozioekonomikoan”.\nSimal Alberdi, Aitziber: “Hizkuntza-jokaeran eragiteko esperientziak lan-munduan. Hiru egitasmoren azterketa konparatiboa”.\nUgartemendia Bizkarrondo, Amaia: “Ogasun eta Finantza sailean hizkuntza ohiturak aldatzeko eredu propio bati buruzko hausnarketa”.\nUriarte Etxeberria, Izaskun: “Esteribarko Hizkuntza Normalizazio Plangintza Estrategikoa. Prozesu parte hartzailea”.\nUriarte Iñurrategi, Xabier: “Nerabeak euskalgintzan. Ttak, Txikupleittuak eta Ixotu taldeen esperientzia”.\nZiganda Goñi, David: “Euskarazko komunikabideak Nafarroan: kontsumo, eduki eta erabilgarritasunaren gaineko hausnarketa bat”.\nAginagalde Lopez, Alexander: “Etxepare Institutuaren irakurletzak atzerriko unibertsitateetan”.\nAmesti Gallastegi, Miren: “Etorkinak eta euskara. Herritar berrien integrazioa, euskararen gaineko eragina eta esakintzen zaizkien baliabideen analisia”.\nArizabaleta, Maitane: “Mintzapraktikan ari direnek ezagutzatik erabilerara pausuak emateko izaten dituzten zailtasun eta oztopoak ezagutu eta hizkuntza ohituren aldaketetan eragitea”.\nAyerdi, Begoña: “Gurasoen iritzi, jarrera eta balioak euren seme-alabentzat aukeratu duten lehen hizkuntzarekiko”.\nBeltza, Joseba: “Euskara eta ofizialtasuna Nafarroan. 2015-2019 Legegintzaldirako iragarpen bat”.\nDiez Landajo, Maitane: “Itzulpengintza eta euskararen normalizazioa Administrazioan”.\nFilarmendi Urrutia, Aiora: “Enpresa kulturan oinarrituz euskarari erakundean dagokion lekua emateko esperientzia bat “.\nIbero Egaña, Naiara: “Euskararen normalizaziorako plangintza Aranguren Ibarra “.\nIriondo Delgado, Ainhoa: “V. Plangintzaldia. Ekonomiaren Garapen eta Lehiakortasun Saileko erabilera planari buruzko hausnarketa “.\nLarrinaga Caballero, Olatz: “Bertsolaritza eta euskararen normalizazioa gune erdaldunetan”.\nLizarralde, Saioa: “Euskalgintza eta feminismoaren arteko sinergiak”.\nMenika, Amets: “Hizkuntza-ohitura aldaketak”.\nMujika Artano, Igor: “Tolosako euskaltegia eta mintzalaguna egitasmoa. Partaideen identifikazioa, motibazioak eta iritziak “.\nRekarte Bengoetxea, Eneritz: “Bortzirietako nerabeen euskara erabilera 12-16 urte bitartean”.\nUrkiza Sesma, Beñat: “Mutrikuko euskararen erabilera datuekin jolasean, eta aurrera begira zer?”.\nAgirre Arriolabengoa, Manex: “Arabako bertso-eskoletako gazteak eta euskararekiko atxikimendua”. Hiznet 13-14ko sakontze egitasmoa\nArnedo Gaztelurrutia, Maialen: “Atxutxiamaika aisialdi taldeak hau, guraso eta hezitzaileen euskararen erabileran duen eragina aztertuz”.\nAboitiz Barrena, Jone: “Bermeoko gazteak eta euskara. -Lekeitioko egoerarekin alderaketa”. Hiznet 13-14ko sakontze egitasmoa\nArtola Agirrezabal, Oier: “Euskarari buruzko diskurtsoak”. Hiznet 13-14ko sakontze egitasmoa\nBartra Arenas, Oihana: “Euskara ikastearen prozesuari buruzko bizipenak eta euskararen inguruko jarrerak eta pertzepzioak adinaren arabera”.\nGarmendia Jorge, Iratxe eta Idoiaga Lexartzegi, Ainara: “Gautegiz-Arteagako Euskara sustatzeko Ekintza Planaren diseinua egiteko diagnostiko txostena”.\nIgarzabal Bidegain, Iñigo: “Kode-alternantzia eta hizkuntza ohiturak Gabiriako bi belaunalditan”. Hiznet 13-14ko sakontze egitasmoa\nLauzirika Ziarsolo, June: “Lekeitioko gazteak eta euskara. – Bermeoko egoerarekin alderaketa”. Hiznet 13-14ko sakontze egitasmoa\nZugasti Perurena, Miren: “Nafarroan eremukako azterketa soziolinguistikoa”. Hiznet 13-14ko sakontze egitasmoa\nArrese Elortza, Nerea: “Lan eremuan euskararen erabilera areagotzea: portaerak motibatzeko prozesuan eragiten duten aldagaien azterketa”. Hiznet 12-13ko sakontze egitasmoa\nBlanco, Gorka: “Hizkuntza-ordezkapena Araban eta Barrundian”. Hiznet 12-13ko sakontze egitasmoa\nLarrañaga Gorrotxategi, Nerea: “Geyserreko Euskara Batzordearen lidergoa indartzeko egitasmoa”. Hiznet 12-13ko sakontze egitasmoa\nLazkano, Miren: “Zeinu hizkuntzak eta Gipuzkoako gorren komunitatea”. Hiznet 12-13ko sakontze egitasmoa\nUrkizu Mendiola, Jone: “Erakundeen gizarte erantzukizuna eta euskara. Mondragon korporazioko kooperatiben web bidezko kanpo komunikazioaren azterketa”. Hiznet 12-13ko sakontze egitasmoa\nZabala, Aintzane: “Ulma Eraikuntzako euskara planaren azterketa metodologikoa”. Hiznet 12-13ko sakontze egitasmoa\nGalicia Lambarri, Mikel eta Foruria Amunategi, Sergio: “Profezia autobeteak euskararen i(ra)kaskuntzan eta erabileran”. Hiznet 12-13ko sakontze egitasmoa\nSueskun Gandarias, Leire: “Arabako Kuadrilletako Euskara teknikarien sarea: azterketak eta Hobekuntzak”. Hiznet 12-13ko sakontze egitasmoa\nEtxebarria Iturrate, Arantza: “Bizkaiko Foru Aldundia EraMien bidetik”. Hiznet 12-13ko sakontze egitasmoa\nGorostarzu Etxebeste, Ione: “Erdaldunen euskararekiko iritzi eta jarrerak Nafarroako eremu ezberdinetan”. Hiznet 12-13ko sakontze egitasmoa\nOses Azurmendi, Javier: “IV. Plangintzaldia Eusko Jaurlaritzako Enplegu eta Gizarte gaietako sailean”. Hiznet 12-13ko sakontze egitasmoa\nUgalde Begoña, Amaia: “Elorrioko gazteak eta euskara: gaitasunak, hizkuntza-ohiturak eta motibazioak”. Hiznet 12-13ko sakontze egitasmoa\nEtxeberria Zubelzu, Lierni: “Ibarrako gazte-hizkera: kode-alternantzia”. Hiznet 12-13ko sakontze egitasmoa\nZuloaga Aranzabe, Ander: “Donostia Unibertsitate Ospitaleko planaren ebaluazioren inguruko hasunarketa”. Hiznet 12-13ko sakontze egitasmoa\nBengoetxea Muxika, Xabier. “Arnasguneak. Ezaugarriak. Zenbait arnasguneren egoeraren behaketa”. Hiznet 11-12ko sakontze egitasmoa\nDufur Otheguy, Alfredo (2012). “Lizarra, euskararen biziberritzetik indarberritzera”.Hiznet 11-12ko sakontze egitasmoa\nGandarias Ispizua, Leire (2012). “Azentu bariazio soziolinguistikorako lehen hurbilpena Kortezubin, Tolosan eta Lekarotzen”. Hiznet 11-12ko sakontze egitasmoa\nZeberio Loinaz, Mikeldi (2012). “Gazteei zuzendutako euskarazko aldizkarien azterketa”. Hiznet 11-12ko sakontze egitasmoa\nAcero Alustiza, Maddalen (2012). “Donostiako Udalaren euskara-planak”. Hiznet 11-12ko sakontze egitasmoa\nAranguren Zubimendi, Maddi (2012). “Azpeitiako gazteak eta euskara”. Hiznet 11-12ko sakontze egitasmoa\nAnduaga Insausti, Eneko (2012). “Iseka Gazte Taldea. Atarrabiako aisialdia, eta Iseka esku-hartzeak eragiten dituen ondorioak euskararen erabileran eta motibazioan”. Hiznet 11-12ko sakontze egitasmoa\nLopez-Gil Peciña, Leire (2012). “Gasteizko erakunde publikoen eta herri ekimenaren osagarritasuna euskalgintzan”. Hiznet 11-12ko sakontze egitasmoa\nLaskibar Etxebarria, Nerea (2012). “Afasia. Elebitasuna eta terapia”. Hiznet 11-12ko sakontze egitasmoa\nEtxeberria Oliden, Naiara (2012). “Bigarren hizkuntzaren jabekuntzan eragiten duten faktore sozioafektiboak eta lehen hizkuntzaren trataera”. Hiznet 11-12ko sakontze egitasmoa\nMiruri Muruaga, Goizane (2012). “Getxo marka-futbola euskalduntzeko plangintza”. Hiznet 11-12ko sakontze egitasmoa\nAparicio Olabarri, Mikel (2012). “Bipuntuzero: Euskara, web 2.0 eta gizarte sareak”. Hiznet 11-12ko sakontze egitasmoa\nAlvarez De Zarate, Maite eta Gabikaetxeberria Goikoetxea (2011). “Lidergoa Bermeoko Udaleko Euskara Planean”. Hiznet 10-11ko sakontze egitasmoa\nUgartemendia Ugartemendia, Maier (2011). “Hezkuntza marko hirueledunaren ondorioak”. Hiznet 10-11ko sakontze egitasmoa.\nMadina Letamendi, Katia (2011). DPO Metodologia: gabezietatik abiatuta saretze sistema garatzea FIT Automoción, S.A-n. Hiznet 10-11ko sakontze egitasmoa\nAzcolain Olaondo, Nora (2011). “Euskaltegien sustapenerako komunikazio kanpainen azterketa eta ebaluazioa”. Hiznet 10-11ko sakontze egitasmoa.\nLizarazu Astigarraga, Aitor (2011). “Zumarragako kaleetan euskararen erabilera indarberritzeko proposamena”. Hiznet 10-11ko sakontze egitasmoa.\nEreño Argiarro, Begoña (2011). “Hizkuntza gutxituak Erresuma Batuan: Euroitunaren aplikazioa”. Hiznet 10-11ko sakontze egitasmoa.\nOlalde Artetxe, Naroa (2011). “Euskararen hautemateak Azkoitian. Hiztuna, gizartea eta hizkuntza”. Hiznet 10-11ko sakontze egitasmoa.\nAlustiza Lizarazu, Uxune (2010). “Herri txiki euskaldun bateko euskara planaren arrakastaroko faktoreak”. Hiznet 09-10eko sakontze egitasmoa (argitaratu gabe)\nAmuriza Amondarain, Saioa (2010). “Euskararen kale erabileraren neurketa Ondarroan”. Hiznet 09-10eko sakontze egitasmoa (argitaratu gabe)\nEgiraun Iturbe-Ormaeche, Asier (2010). “Ugao LHI ikastetxe publikoan euskararen erabilera indartzeko plana (2010-2012)”. Hiznet 09-10eko sakontze egitasmoa (argitaratu gabe)\nEtxabe Azkarate, Karmele (2010). “Kode alternantzia lagunarteko gazte hizkeran. Zaldibia eta Ordiziako kasuak”. Hiznet 09-10eko sakontze egitasmoa (argitaratu gabe)\nEtxaburu Aizpurua, Urrate (2010). “Motibazioaren garrantzia hizkuntza ohituren aldaketan”. Hiznet 09-10eko sakontze egitasmoa (argitaratu gabe)\nRodriguez Zuaza, Joseba (2010). “Suomiera eta gaelera , norabide desberdinetan ibili diren hizkuntza bi”. Hiznet 09-10eko sakontze egitasmoa (argitaratu gabe)\nUgarteburu Iturbe, Amaia (2010). “Euskararen normalizazioa Bizkaiako Foru Aldundian”. Hiznet 09-10eko sakontze egitasmoa (argitaratu gabe)\nAzkue Ibarbia, Xabier (2009). “Zumaian hitanoa bultzatzeko egitasmoa. Erabilera eta transmisioa giltzarri”. Hiznet 08-09ko sakontze egitasmoa.\nBarrenetxea Iparragirre, Urtzi (2009). “Hizkuntza-plangintzekiko erresistentziak organizazioetan”. Hiznet 08-09ko sakontze egitasmoa.\nGoikoetxea Aranberri, Haritz (2009). “Nola saldu euskara administrazioko langileei”. Hiznet 08-09ko sakontze egitasmoa.\nLarrauri Castresana, Saioa (2009). “EBPN-ren garapena Mundakan”. Hiznet 08-09ko sakontze egitasmoa.\nLendinez Garate, Ainhoa (2009. ” Euskarazko eskaintza Elgoibarren”. Hiznet 08-09ko sakontze egitasmoa.\nOkariz Moran, Rosa (2009). “Durangoko Merinaldearen amankomunazgoko euskararen egoeraren azterketa”. Hiznet 08-09ko sakontze egitasmoa.\nPlazaola Elgarresta, Eguzkiñe (2009). “Hizkuntza normalkuntzako teknikarien garapenerako emozioen lanketa”. Hiznet 08-09ko sakontze egitasmoa.\nRuiz Navarro, Juanjo (2009). “Akuilu taldeak: Euskararen aldeko eragiletza hizkuntza asertibitatearen bidetik”. Hiznet 08-09ko sakontze egitasmoa.\nUrrestarazu Garmendia, Koldo (2009). “Euskararen kudeaketa negozioetako hitzaldi informatibo eta Batzar Nagusietan”. Hiznet 08-09ko sakontze egitasmoa.\nVegas Fernandez, Fidel (2009). “Enpresa mundutik euskarara: langileen motibazioa euskara planetan”. Hiznet 08-09ko sakontze egitasmoa.\nAranaga Libano, Amaia (2008). Eremu urriko hizkuntzen egoera Europar Batasunean. Hiznet 07-08ko sakontze egitasmoa.\nAranguren Juaristi, Nerea (2008) . Ahozko erabileraren garrantzia hizkuntzaren normalizazioan. Hiznet 07-08ko sakontze egitasmoa.\nArauzo Uriarte, Amaia (2008) . Hizkuntzen portfolio europarra: beste tresna bat ikasle eta irakasleen esku. Hiznet 07-08ko sakontze egitasmoa.\nBasurto Arruti, Asier (2008) . Euskararen aldeko diskurtsoa XXI. mende hasieran. Hiznet 07-08ko sakontze egitasmoa.\nElizondo Agirregomezkorta, Iratxe (2008) . Euskal nortasuna eta euskara: autore ezberdinen ikerketak. Hiznet 07-08ko sakontze egitasmoa.\nVadillo Otxoa, Alex (2008) . Udalerrietan euskara biziberritzeko planak eta parte-hartzea. Begirada bat gure praktikei. Hiznet 07-08ko sakontze egitasmoa.\nArizmendiarrieta Markuerkiaga, Kattalin (2007). Euskalkiak eta gazteak. Hiznet 06-07ko sakontze egitasmoa.\nBasurto Arkaute, Ruth (2007). Helduen euskalduntzearen oinarrizko kurrikuluaren azterketa teoriko-metodologikoa. Hiznet 06-07ko sakontze egitasmoa.\nBeitia Sasiain, Ruben (2007). Euskararen arnasguneak Fagor Ederlanen. Hiznet 06-07ko sakontze egitasmoa.\nBeristain Madariaga, Aiora (2007). Bai Euskarari Ziurtagiria eta Lanhitz. Hiznet 06-07ko sakontze egitasmoa.\nElexpuru Egaña, Ima (2007). Produktu/zerbitzua hobetzeko paktika onak jaso eta zabaltzeko sistema. Hiznet 06-07ko sakontze egitasmoa.\nElortza Gorrotxategi, Denis (2007). Euskara ingurune globalizatuan. Globalizazioak euskararen biziraupenerako ematen dituen aukerak. Hiznet 06-07ko sakontze egitasmoa.\nEtxaniz Iraola, Ainitze (2007). Emakumea eta hizkuntza: estereotipoetatik errealitatera. Hiznet 06-07ko sakontze egitasmoa.\nEzponda Mujika, M. Ixabel (2005). Immigrazioa eta euskara biziberritzeko saioak EAEn. Hiznet 06-07ko sakontze egitasmoa.\nFernandez de Antona Ulibarri, Edurne (2007). Hizkuntzak galtzea. Zergatik hiltzen dira hizkuntzak? Hiznet 06-07ko sakontze egitasmoa.\nFerreira Zamalloa, Nagore (2007). Emakumea eta transmisioa, Euskal Herrian. Hizkuntza eta baloreak. Hiznet 06-07ko sakontze egitasmoa.\nGarai Uribeetxebarria, Jesus Mari (2007). Elkargoetako euskara planen inplementazioaren barruan, zertan eta nola eragin herriz herri sakabanatuta dauden eta elkargokide diren enpresa edo negozioetan. Hiznet 06-07ko sakontze egitasmoa.\nHaro Solaberrieta, Imanol (2007). Globalizazioa eta hizkuntza gutxituak. Aukerak eta arriskuak. Hiznet 06-07ko sakontze egitasmoa.\nIrazabal Olarreta, Eunate (2007). Emakumea eta euskal irakaskuntza. Hiznet 06-07ko sakontze egitasmoa.\nIrizar Mantzizidor, Abel (2007). Proposamen ekolinguistiko bat. Fagor etxetresna elektrikoak kooperatibaren nazioartekotzerako. Hiznet 06-07ko sakontze egitasmoa.\nIrizar Martinez, Olatz (2007). Argumentazioa zerbitzu enpresetan eta merkataritzan. Hiznet 06-07ko sakontze egitasmoa.\nLariz Irazabal, Amaia (2007). Zuzeneko langileen eguneroko lanean euskararen erabilera gehitzea, euren eguneroko lanean eraginez eta euren parte-hartzea bultzatuz. Hiznet 06-07ko sakontze egitasmoa.\nLetona, Enrike (2007). Euskararen normalizazioaren bidean, tratuak landu langileekin enpresa handietan. Hiznet 06-07ko sakontze egitasmoa.\nLeunda Senperena, Mikel (2007). Soraluzeko gaztetxoak eta euskara. Gaitasuna, erabilera eta jarrerei buruzko azterketa. Hiznet 06-07ko sakontze egitasmoa.\nLopez Calzada, Janire (2007). Helduen euskalduntzean eragiten duten prozesu psikosozialak. Ikasleen autoirudia eta motibazioa. Hiznet 06-07ko sakontze egitasmoa.\nMoyano Pascual, Julene (2007). Gaeleraren egoeraren bilakaera. Irlandako errepublikako eta ipar Irlandako gobernuen hizkuntza politika. Hiznet 06-07ko sakontze egitasmoa.\nSaenz Orbe, Alaia (2007). Euskal Herria globalizazioan. Nolako mundua, halako herria. Hiznet 06-07ko sakontze egitasmoa.\nSegurola Amutxastegi, Jose Mari (2007). Europar Batasuneko justizia auzitegiaren jurisprudentzia hizkuntza gaietan. Hiznet 06-07ko sakontze egitasmoa.\nZumalde Barrena, Elias (2007). Erdaldunak eta euskara planak. Hiznet 06-07ko sakontze egitasmoa.\nAgirregoikoa Azkorra, Jone(2006). Urdulizko eskolaz kanpoko jardueretan euskara sustatzeko plangintza. Hiznet 05-06 ikasturteko sakontze egitasmoa.\nJaio Embeita, Marivi, Martinez Bermudez, Loren eta Zarraga Azurmendi, Arkaitz (2006). Ikasleen motibazioa, hizkuntz plangintzak eta euskalduntze-alfabetatzea, elkarren osagarri. Hiznet 05-06 ikasturteko sakontze egitasmoa.\nAlustiza Lizaratzu, Eider (2006). Euskaldunen arteko elkarrizketetak: euskararen erabilera areagotzeko esperientzia praktikoa, PDCD zikloan oinarrituta. Hiznet 05-06 ikasturteko sakontze egitasmoa.\nIbañez Lusarreta, Ainara (2006). Karrikiri. Iruñeko Euskaldunon Elkartea. Euskara bultzatzeko ekintza berritzaileak. Hiznet 05-06 ikasturteko sakontze egitasmoa.\nManjon Lozoya, Roberto (2006). Hizkuntza-normalizazioko proiektu bat Deustuko Menditarrak mendizaleen taldearentzat. Hiznet 05-06 ikasturteko sakontze egitasmoa.\nZubitur Iñarra, Izaskun (2006). Hiru hizkuntza gutxituen egoera Frantzian. Diagnosia. Frantziako hizkuntza politika. Hiznet 05-06 ikasturteko sakontze egitasmoa.\nAisa Alberdi, Alex (2005). Euskararen Ekimen Estrategikoak. Donostiako Euskararen Plan Orokorra eta euskara biziberritzeko Plan Nagusiaren uztartze prozesua. Komunikazio Plana. HIZNET 04-05 ikasturteko sakontze egitasmoa.\nAlonso Amezua, Idurre eta Arteatx Uriarte, Iñigo (2005). Otxandioko egungo egoeraren diagnostikoa. HIZNET 04-05 ikasturteko sakontze egitasmoa.\nEtxabe Iribar, Amets (2005). Kode-alternantzia lagun arteko gazte-hizkeran. HIZNET 04-05 ikasturteko sakontze egitasmoa.\nLopez Muñoz, Eukene (2005). Etorkinak ere bai Irungo etorki(zu)nean. HIZNET 04-05 ikasturteko sakontze egitasmoa.\nZapata Solano, Mario (2005). Etorkinak eta hizkuntza-ereduak. HIZNET 04-05 ikasturteko sakontze egitasmo SARITUA. 20- Soziologiazko Euskal Koadernoak (2006), Eusko Jaurlaritzak argitaratua.\nEtxeberria Arizaga, Maite (2004).Diskurtsoetatik jokaeretara:analisia eta ekintza plana. HIZNET 03-04 ikasturteko sakontze egitasmoa.\nEzenarro Egurbide, Itsaso (2004).Europar Batasuna: egungo hizkuntza-politikaren azterketa eta etorkizunerako proposamena. HIZNET 03-04 ikasturteko sakontze egitasmoa.\nHerrate Bergaretxe, Josune (2004). Zumaian euskararen erabilera bultzatzeko plan estrategikoa. HIZNET 03-04 ikasturteko sakontze egitasmoa.\nIglesias Alvarez, Raul (2004). Jatetxe eta tabernen plangintza Oiartzunen (Merkataritzan euskaraz bizi) HIZNET 03-04 ikasturteko sakontze egitasmoa.\nMujika Izagire, Leire (2004). Pertsonak eta eginkizunak: euskara planetarako identifikazio tresna. HIZNET 03-04 ikasturteko sakontze egitasmoa.\nRodriguez Gomez, Jose Ramon (2004).Merkataritza euskalduntzeko plangintza baten azterketa kritikoa: Txorierriren kasua. HIZNET 03-04 ikasturteko sakontze egitasmoa.\nUsarralde Lasarte, Ibon (2004). Erakundeetan euskararen bizindarra neurtzeko tresna. HIZNET 03-04 ikasturteko sakontze egitasmoa.\nArza Foruria, Tamara (2003).Gernika-Lumoko Udaleko euskara plana. Udal barneko euskararen erabilera plana. HIZNET 02-03 ikasturteko sakontze egitasmoa.\nBastarrika Salegi, Igone (2003). Zuzeneko langileak euskara planetan: euskararen normalizaziorako funtsezko partaideak. HIZNET 02-03 ikasturteko sakontze egitasmoa.\nEtxebarria Zamora, Aitor (2003).Motibazioa, jarrera eta aurrerapenaren arteko elkarreragina udal langileen euskara taldeetan.HIZNET 02-03 ikasturteko sakontze egitasmoa.\nIarza Ansa, Arantxa (2003). Euskararekiko motibazioa eta ahozko trebetasuna (11 urteko neska-mutilak). “HIZNET 02-03 ikasturteko sakontze egitasmoa.\nIrabien Marigorta, Iosune (2003). Euskararen erabilera administrazioan. Euskararen erabileran laguntzeko unitate modulo didaktikoak: Amurrioko Udala. HIZNET 02-03 ikasturteko sakontze egitasmoa.\nIriondo Goti, Joseba (2003). EAE-ko Justizia Administrazioko esperientzia pilotuak. HIZNET 02-03 ikasturteko sakontze egitasmoa.\nMendizabal Mujika, Gurutze (2003). Euskara planaren instituzionalizatzeko proiektua Fagor Ederlan Koop. Elkartean. HIZNET 02-03 ikasturteko sakontze egitasmoa.\nOrtiz Atienza, Josune (2003). Helduen euskalduntzean eragiten duten prozesu psikosozialak: motibazio ezari aurre eginez. HIZNET 02-03 ikasturteko sakontze egitasmoa.\nAgirre Martinez, Jon Joseba (2002). Bakioko euskara biziberritzeko plana. HIZNET 01-02 ikasturteko sakontze egitasmoa.\nAkizu Agirre, Iñaki (2002). Oñatiko euskal hizkuntza komunitatearen ezaugarriak Txepetxen teoriaren arabera. HIZNET 01-02 ikasturteko sakontze egitasmoa.\nApaolaza Etxeberria, Xabier (2002). Lantegietako euskara planen ebaluazioak. HIZNET 01-02 ikasturteko sakontze egitasmoa.\nApraiz Uriguen, Garbiñe(2002). 1933-1936ko eztabaida: Altube vrs Garai, Nabariztara eta Milisus Fishmanen RLS-ren argitan . HIZNET 01-02 ikasturteko sakontze egitasmoa.\nAranguena Azpiazu, Jabi (2002). Lea-Artibaiko eta Goi Nerbioiko Plangintza Estrategikoen arteko konparaketa. HIZNET 01-02 ikasturteko sakontze egitasmoa.\nArauzo Uriarte, Xabier (2002). Justizia administrazioko web orriko hizkuntza zerbitzuak. HIZNET 01-02 ikasturteko sakontze egitasmoa.\nAzkuenaga Egia, Aitor eta Iragi Ansorena, Juanjo (2002). Ertzainetxeetan euskara zerbitzu hizkuntza izateko oinarriak ezarriko dituen plana. Gernikako ertzainetxearen adibidea. HIZNET 01-02 ikasturteko sakontze egitasmoa.\nBeraza Elizondo, Ainhoa (2002). Hizkuntzaren transmisio naturala. HIZNET 01-02 ikasturteko sakontze egitasmoa.\nElorza Uribesalgo, Pello (2002). HIZNET ikastaroak Euskal Herrirako izan dezakeen aplikagarritasuna. HIZNET 01-02 ikasturteko sakontze egitasmoa.\nEscancon Navarro, Aritza (2002). Helduen euskalduntze-alfabetatzea eraginkorragoa izateko proposamenak. HIZNET 01-02 ikasturteko sakontze egitasmoa.\nEtxebarria Elorrieta, Oihane (2002). Elebitasuna eta hizkuntza nahasketa. HIZNET 01-02 ikasturteko sakontze egitasmoa.\nFullaondo Barrutia, Ramon (2002). EBPNren garapena Getxon. HIZNET 01-02 ikasturteko sakontze egitasmoa.\nGarcia Lopez de Sabando, Mikel (2002) Kaukasoko hizkuntza egoera. HIZNET 01-02 ikasturteko sakontze egitasmoa.\nGarmendia Agirre, Itsaso (2002).Hiru urte pasa ondoren zer? Urratsez urrats normalizaziorantz. HIZNET 01-02 ikasturteko sakontze egitasmoa.\nKontxa Olabarrieta, Unai (2002). Galesa eta euskararen presentzia komunikabideetan. HIZNET 01-02 ikasturteko sakontze egitasmoa.\nLarrea Mendizabala, Imanol (2002). Enpresetako eta herrietako euskara planen diseinua metodologia parte hartzailearen ikuspegitik. HIZNET 01-02 ikasturteko sakontze egitasmoa.\nLoinaz Sorozabal, Gema (2002). Euskararen erabileran eragiten duten prozesu psiko-sozialak: Identitate etnolinguistikoaren garrantzia. Udal baten kasua. HIZNET 01-02 ikasturteko sakontze egitasmoa.\nMartinez Navarro, Laida (2002). Frantsesaren egoera Quebec-en. HIZNET 01-02 ikasturteko sakontze egitasmoa.\nMiner Aristizabal, Imanol (2002). Lau Haizetara Elkartea: etorkizunerako urratsak. HIZNET 01-02 ikasturteko sakontze egitasmoa.\nRobles Aranburu, Josemari (2002). Euskal soziolinguistikaren bihar-etziko arloetako lan-ildoak eta teknikarien formazioa aurreikusten. HIZNET 01-02 ikasturteko sakontze egitasmoa.\nRodriguez Zaldua, Amaia (2002). Euskara faktore integratzaile gisa: etorkinak. HIZNET 01-02 ikasturteko sakontze egitasmoa.\nSaez Beloki, Patxi (2002). Hizkuntza plangintza eta komunikazioa. HIZNET 01-02 ikasturteko sakontze egitasmoa.\nSirbent Auzmendi, Ekaitz (2002). Globalizazioaren gizartea eta ordena linguistiko berria. HIZNET 01-02 ikasturteko sakontze egitasmoa.\nSuberbiola Unanue, Pablo (2002). Hizkuntza gutxiagotuak globalizazioaren aurrean. HIZNET 01-02 ikasturteko sakontze egitasmoa.\nUgalde Alustiza, Iñaki (2002). Euskara planak lan munduan. HIZNET 01-02 ikasturteko sakontze egitasmoa.\nUrkizu Miner, Koro (2002). Euskararen corpusaren plangintza. HIZNET 01-02 ikasturteko sakontze egitasmoa.\nUrrutia Zorrozua, Itziar (2002). Eduardo Eskartzaga Lehen Hezkuntzako Ikastetxeko balizko Hizkuntza Normalkuntza Planaren aurre-diseinua. HIZNET 01-02 ikasturteko sakontze egitasmoa.\nUrzelai Ezkibel, Inma (2002). 12-16 urte bitarteko gaztetxoentzako Gazte Txoko proiektua. Gune euskalduna sortzeko aitzakia. HIZNET 01-02 ikasturteko sakontze egitasmoa.


Glass Ultrasoinu Usain hedatzaile - Nabarmentzekoak Design & Fabrikazioa Co, SL\nGozatu olio funtsezko magia zure etxean erosotasuna honetan Copper Glass Ultrasoinu Usain hedatzaile batekin hasita. Jarri hedatzaile hau zure egongela eta scented usain gozo bat bare giro bat sortu nahi gozatu.\nGozatu olio funtsezko magia zure etxean erosotasuna honetan Copper Glass Ultrasoinu Usain hedatzaile batekin hasita. Jarri hedatzaile hau zure egongela eta gozoa scented usain gozatu bare giro bat sortu nahi.\nUltrasoinu usain hedatzaile nz\nUltrasoinu usain hedatzaile hornitzaile\nModa Pandant Car hedatzaile


Hasiera/MTB/Montgarri Beret ingurutik\nVal d'Aran bailarara gerturatzen den orok derrigorrez bisitatu beharreko hainbat txoko eskuragarri dauzka, hauen artean berezienetakoa, aspaldi hustutako Montgarri herrian dagoena izanik. Aurkeztutako ibilbideak bertatik igarotzen den Noguera Pallaresa errekaren lehendabiziko kilometroak jarraitzen ditu, larre eta mendi-pinudiak zeharkatzen dituzten bideak erabiliz.\nElurrik ez dagoenean, oinez edo bizikletan egiteko ibilbide ezin hobea dugu, bai lagun artean zein familian. Neguan ordea, mendi erraketa zein iraupen eskiekin egin izan ohi da. Nahi izan ezkero, motoeski edo txakur leren bidezko txangoak antolatzen dituzten zerbitzuak ere aurkitu daitezke bailaran.\nIbilbideak errekaren bi aldeetatik doazen Camin Riauko pistak erabiltzen ditu, jaitsiera alde batetik eginez eta igoera bestetik. Oro har, ibilbide hau ordulariaren orratzen joera jarraitzen du, baina aurkakoan ere egiteko aukera izango da, betiere kontuan izanik eskuinaldeko bidean baimendutako ibilgailuak ere aurkitu daitezkeela. Galtzeko arriskurik ez dago, MTBrako homologatu eta seinaleztatua dagoen 20. bidea baita\nIbilbide honetan oinezkoek izango dute beti lehentasuna, norabide batean zein bestean, hortaz, adi eta kontuz ibili beharko dugu bizikletaren gainean. Animalia anitz ere egon daitezke bidean zehar, beraz, hauek ere errespetatu beharko ditugu. Ordainean, bailaran aurkitu daitekeen ingurune idilikoenetako batetan murgiltzeko aukera izango dugu.\nIbilbidea Bereteko aparkalekuaren atzealdean dagoen eraikuntza metalikoaren ondoan hasten da. Ezkerretara kokatzen den zubia igaro eta Camin Riauko pista hartzen dugu. Oinpekoei eragiten hasten gara eremu lau eta eroso batetik IE norabidean, Gessako etxolaren azpitik eta erreka beti gure eskuinaldean utziz.\nParroseko basoaren inguruan bideak beherakoa hasten du emeki Tuc de Pedescauc mendiaren oina Irantz inguratzen duen heinean. Arriu de Parros eta goitik dagoen Cabaña de Parros etxolara iristean mendiaren oina inguratzeari uzten diogu. Bat-batean Erantz eginez, Tuc de Parros mendiaren oinaren bukaeran sartzen gara. Gune honetan, aldapa areagotzen da eta ibiltari edo animaliarik ez badago, jaitsiera azkar eta polit bat egiteko aukera izango dugu. Berriro ere Irantz egiten dugunean, eskuinera egiten duen bihurgune itxi batetara iristen gara, Es de Cabau etxolaren azpitik igaroz.\nTuc des Bandolers mendiaren mazela zeharkatzen duen aldapa igo eta zuhaitzen artetik atera bezain laster, Montgarriko lautadara iristen gara.\nSantutegiaren aurrean dagoen zubia iragan eta errekaren eskuinaldetik behera doan bide nagusitik jarraitzen dugu, kilometro baten buruan goranzko bidearekin konektatzen duen bidegurutzea topatu arte. Honakoak jada 180 graduko bihurgunea egiten du.\nPistatik gora egiten dugu HHM norabidean, Bosc des Bossau basoa zeharkatuz. Malda nahiko jarraitua da baina bizikletaren gainean ibiltzeko erosoa izaten jarraitzen du. Goragune bat gure eskuinean utzi ondoren, bideak Hrantz egiten du, zerbait lasaituz, tarte txiki batean behintzat. HHM norabidean gorantz jarraitzen dugu Barranc de Laveja sakanera iritsi arte. Bideak HMrantz egin eta jaitsiera labur bat egiten dugu. Iturria eremu honetan aurkitu dezakegu, bidea eta errekaren artean.\nBonavéko bidean gora jarraitzen dugu, Montanha deth Dossau mendiaren oina zeharkatzen basoaren bukaerarantz, bidea ixten duen ate metaliko batetara iritsi arte. Honakoa bizikletatik jaitsi gabe eskuinaldetik gurutzatu ahal izango dugu.\nHemendik aurrera, Maladetako eremua begien aurrean izanik, zeharka-meharka ibili ondoren Bereteko aparkalekura bueltatzen gara.\nBERET - MONTGARRI IBILBIDEA 360º ETA EB-N\nAparkalekura iritsi aurretik dagoen Peira Arroja aterpe librea eta Amics de Montgarriaterpea, Montgarrin\nInguruan hainbat erreka daude. Bidetik gertu dagoen iturri bat ere bada.\nUdaberrian elurra egon daiteke bide osoan zehar edota zatika


Jakin ezazu porru batek nola eragin dezakeen aldea zure plateretan | Consumer\nJakin ezazu porru batek nola eragin dezakeen aldea zure plateretan\nSinple, osasuntsu eta merke, faraoien garaitik lantzen den landare honek hamaika errezeta hobetu ditzake.\nEgilea: Laura Caorsi 2018-ko urriak 17\nUrrian, udazkenaren hasieran, porruen garairik onena hasten da. Eta ez baratzean bakarrik, baita sukaldean ere. Plater beroenek (batzuk, baita koilarakoak ere) zapore asko irabazten dute landare hori gehitzean. Ezagutu gehiago barazki honi buruz: nola prestatu, nutrizio-ezaugarriak, eta zer egin hura erosteko .\nPorruak tipulak , tipulinak eta baratxuriak, baina beren nortasuna dute. Irmoak eta ipurdiak, familiako altuenak ere altuenak dira erabilera anitzekoak janaria prestatzeko unean. Gordinik, erreta, sofrito edo xehatuta, oso malguak dira sukaldeetan, eta zapore berezia ematen diote errezeta askori. Are gehiago, bi plater oso preziaturen protagonista absolutuak dira: porrusalda eta vichyssoiera . Gutizia horietako bat ere ezin da egin haiek gabe.\nIrudia: M azterketa\nZer du berezia faraoien garaitik kontsumitzen den barazki honek? Hasteko, ondo zaporea . Porruek plater askori eman diezaiekete bizarra, beste osagairik gabe, hala nola tipulak edo baratxuriak erabiltzen ditugunean. Hau egin dezakegu: prestatu hostopiletan (betegarri gisa erabiliz) edo pureetan, gisatuetan, zopak eta kremak , zeren eta vichyssoiera hotza edo beroa har daiteke. Oso ondo moldatzen dira lekale guztiak laguntzeko, eta oso atseginak dira plantxan salteatzeko eta arrainen hornigai gisa erabiltzeko.\nZaporea emateaz gain, porruak kaloria gutxikoak eta oso osasungarriak . Eta potasio asko dutenez eta oso sodio gutxi dutenez, diuretikoak ere badira, eta ezaugarri horrek mesede egiten die hipertentsioa, likidoen atxikipena eta giltzurrunetako kalkuluak dituzten pertsonei.\nBat aholkua erositakoan : bere itxurari erreparatu behar zaio. Zurtoinak zuria eta zuzena izan behar du, markarik, akatsik eta loditzerik gabea. Hostoek, berdeak, lauak eta sendoak izan behar dute. Bigun badaude edo kolore horixka edo zurixka badute, hobe da beste pieza bat aukeratzea.\nArroz-fideoak barazkiekin eta soja-saltsarekin\nArroz mediterraneoa barazkiekin


Urriaren 1ean elkartu dira azkeneko aldiz Errigorako ekoizle guztiak. Argazkia: Errigora.\nErrigoraren "Nafar hegoaldeko uzta euskarari puzka" kanpaina 2013an abiatu zen eta egitasmoa AEK, Sortzen Elkartea eta Ikastolen Elkartea diruz laguntzen hasi zen. 2019an ordea, Agerraldia taldea sortu zen Errigora egitasmoaren barruan. Elkarteak bazuen kezka bat: euskararen aldeko kanpaina hura bertan behera geratuko balitz zer geldituko litzateke Nafarroako erdialdean eta hegoaldean? Ekimenen iraunkortasuna bermatzeko bideak ireki nahian, herriz herri hasi ziren galdezka, ondoren lehentasunei eta beharrei hobeto erantzun ahal izateko.\nMota guztietako nahiak azaldu dituzte nafar euskaldun eta euskaltzaleek. Eskaera batzuk oso zehatzak eta unean unekoak dira: euskara egunak, Errigoran parte hartzen duten ekoizleak ezagutzeko bisitak AEKren bidez, euskara astea, zonaldeko animaliak eta paisaia ezagutarazteko haurrentzat egindako album ilustratua... Beste batzuk arnas luzeagokoak dira edo izan nahi dute behintzat: ludotekak, bertso eskolak, euskara planak ekoizleen lantokietan, areto-futboleko taldeak, kaleak bi hizkuntzetan izendatzea eta 2022an euskararen normalizazioan ematen ari diren pausoez gogoeta egiteko topaketak.\nHerritarrei entzutea izan da ariketa nagusia eta Errigoraren bidez jasotako ekarpen ekonomikoei esker eskaerei erantzuten ari dira. Zerrenda luzeko bi ekimen sakonago azalduko ditugu ondoren.\nEuskara planak upategietan\nErrigora egitasmoan parte hartzen duten 25 ekoizleek badakite zer den Errigora eta badakite elikadura burujabetza bezala euskara ere ardatz duela. Gutxieneko baldintzak hasieran ezarri zituzten: ekoizleen produktuak euskaraz eta gaztelaniaz etiketatuta iritsiko ziren erosleen etxeetara eta webguneek ere gutxienez euskaraz egon beharko zuten. Bigarren helburua ez da oraindik lortu, baina bidean dira. Euskara planari heldu zion lehen enpresa Iturri Kontserbak izan zen. 2020an hasi ziren lanean eta proba horren ondoren beste hiruk estreinatu zuten plana 2021ean: Mendiko, Aristu eta Lezaun upategiek. Oso langile gutxiko enpresak dira, salbu eta uzta bilketa egokitzen denean. Langile finko horien artean euskara ikasi dutenak daude eta euren lanean geroz eta gehiago erabiltzeko ahalegina egiten ari dira. Erabileran ari dira egiten indarrik handiena. Horretarako Emun kooperatiba dute kontratatua. Bertako aholkulari diren Joseba Beltzak eta Leire Muxikak egin digute egitekoen zerrenda: errotulazioa, administrazioko inprimakiak, katalogoak, bisita txartelak, azoketan eta lantokian bertan bezeroei eskura ematen dizkieten eskuorriak... Ia dena gaztelaniaz zeukaten eta Emunen egitekoa izan da euskara hurbildu eta ekoizle bakoitzak dituen beharrei erantzuteko baliabideak eskaintzea.\nUrriaren 1ean ekoizle guztiak bildu ziren. Euskara planez hitz egin zutenean Iturri Kontserbako arduradunak gainerakoei lasaitasun mezua zabaldu zien, alegia, urratsak ez direla konplexuak eta eguneroko lan martxari eutsi ahal izango diotela; helburuak lortu dituztela modu errazean. Muxikak hala dio: "Enpresa txikiak dira, uztari begira bizi dira eta kosta egiten zaie paperei begira jartzea. Planak erabakiak hartzeko tartea eskaini die, haiek pentsatu zer nahi duten eta guk lagundu".\nMuxikak adierazi digu planaren bidez emaitzak zabalkunde handikoak direla eta epe motzean lortzen dituztela. Modu nahiko errazean lortzen da errotulazioak, webgunea, administrazioko paperak, eskuorriak... euskaraz jartzea. Bezeroa azkar konturatzen da horretaz, besteak beste ekoizleok zuzeneko salmentan asko aritzen direlako, direla azokak eta dela lantokian bertan egiten duten salmenta. Beltzak gogoratu du euskara planok non ari diren ezartzen eta horrek erosleengan duen erreakzioa: "Nafarroako erdialdetik beherako eremuaz ari gara, gaztelania erabat da nagusi. Eremu horretan, batzuk, euskarari bidea ematen ari dira. Arroitzera joan eta lantoki baten errotulazioak Iturri Kontserbak jartzen duela ikusten dute erosleek. Keinu txikiak izan daitezke, baina halako eremuan duten eragina handia da". Iturri Kontserbak ekoizlearen produktuak ehunka etxeetara iritsi dira Errigoraren bidez. Enpresakoek maiz aipatzen dute nola haien produktuak etxeko mahai gainean ezagutu dituzten batzuk lantokira gerturatu zaizkien produktuak erostera eta nola baloratzen duten harremana euskaraz izatea.\nEmuneko aholkularien ustez, prozesu horrek eragin biderkatzailea izan dezake eta Euskal Herriko hainbat enpresari eragin diezaioke. Sektore berean ari diren Nafarroako ekoizleek edo Nafarroatik haragokoek erabaki dezakete haiek ere euskarari heldu behar diotela, balio erantsi moduan. Beltza eta Muxikaren iritziz, lan mundua euskalduntzen hastea euskara familiaren eta hezkuntzaren eremutik haratago joateko modu bat litzateke.\nLau ekoizlek dute euskara plana orain arte. Ikasturte honetan beste hamar bat hastekoak dira eta 2023rako Errigorako 25 ekoizleek izango dute plana. Planen sustatzaile nagusia da Errigora eta ekoizleek Euskarabideak emandako dirulaguntzak baliatzen dituzte euskararen normalizazioan pausoak emateko.\nHerri ugaritan entzun dute Agerraldiako kideek tankera honetako esaldia: "Umeek euskara ikasten dute ikastetxean, baina gero ez daukate non erabili". Gurasoek ludotekak nahi zituzten, eta hala, joan den udaberrian hamaika abiatu zituzten. Dindaia Fundazioaren, Sortzen Elkartearen eta Tafallako Erbiñude aisialdi elkartearen laguntza izan zuten haiek dinamizatzeko. Hasi berri den ikasturtea beste modu batez antolatu dute, izan ere Agerraldiako kide den Haizea Lizarbek azaldu digu udaberriko lanak Agerraldiako boluntarioak buruz gain ibiltzea ekarri zuela. Gurasoekin hitz egin eta herri bakoitzerako ludotekak diseinatzea Sortzen eta Erbiñude elkarteen ardura izango da, baita haien kudeaketa ere. Udaberrian hamaika ludoteka antolatu bazituzten, urritik aurrera hemezortzi izango dira ondoko herrietan: Abarzuza, Andosilla, Antzin, Azkoien, Allo, Erriberri, Garinoain, Irunberri, Caparroso, Castejon, Lodosa, Oteiza, Sartaguda, Sesma, Viana, Tafalla, San Martin Unx eta Mendigorria.\nBeste hainbat egitasmorekin uste duten bezala, ludotekak ere iraunkorrak izatea nahiko lukete, ez urte batetik bestera galduko diren ekimenak. Hori azaldu nahi diete ikastetxeei, gurasoei eta udalei, hau da, Agerraldiarik egongo ez balitz ere, ludotekek ateak ez ixtea. Esate baterako udaberrian umeak jaso dituen Tafallako ludotekak udalaren dirulaguntza izan du, kostuaren erdia bere gain hartu du.\n3 eta 6 urte arteko haurrek hartu dute parte batik bat ludoteketan eta asmoa da hemendik aurrera adin gehiagoko umeek ere parte hartzea. Haizea Lizarbe Agerraldiako kidea ludoteken kudeaketan aritu da buru-belarri eta argi ikusten du umeentzako jolastokion egitekoa: "Euskara ez dadila eskolan gelditu, aisialdia euskaraz izateko aukera izan dezatela. Gaur egun eskolaz kanpoko oso oso gauza gutxi dago euskaraz zonalde honetan".\nKanal hauetan artxibatua: Errigora | Euskara


Inauterietako kartel alternatiboa egiteko lehiaketa zabalik da - Tolosa - Tolosaldeko ataria\nInauterietako kartel alternatiboa egiteko lehiaketa zabalik da\nItzea Urkizu Arsuaga 2020-01-24 08:38\nBox.A elkarteak urtarrilaren 31ra bitarteko epea zabaldu du, lan fisiko nahiz digitalak aurkezteko.\n2011n argitaratu zuten inauterietako lehen kartel alternatiboa, eta 2015ean abiarazi zuten helburu bereko lehiaketa. 1969az geroztik «egile berari inauterietako kartela egiteko pribilegioa» eman diotela iritzita ekin zion, Box.A-k, beste kartel bat sortzeari. Horrela, 2020. urteko inauterietan ere, Box.A elkarteak kartel alternatiboa zintzilikatu nahi du Tolosako hormetan, eta lehiaketa zabaldu dute horretarako: serigrafia bidez ekoitzitako 100 kartel ekoitziko dituzte lan irabazlearekin.\nHilaren 31 izango da lanak aurkezteko azken eguna, eta egile bakoitzak nahi adina lan aurkezteko aukera izango du; hori bai, gehienez ere bi kolore erabili ahal izango dira, gero serigrafia bidez ekoitziko dituztelako.\nFormatu fisikoan aurkeztutako lanek, gutxienez, A3 neurrikoak beharko dute izan eta, bestela, proportzio horiek mantendu beharko dituzte. Euskarri digitalari dagokionez, berriz, JPG formatuko artxiboak bidali beharko dira, A2 neurrian eta 300 ppp-ko bereizmenarekin.\nSormen lanak helarazteko bideak honakoak izango dira: posta arrunta (Box.A Arte Elkartea / San Esteban, 19, atzealdea /Tolosa) edo posta elektronikoa (gu@boxagara.com ).\nDiseinurako baldintza bakarra ezarri dute: Tolosako Inauteriak 2020 / Otsailaren 20tik 25era testua idatzirik izatea. Behin lanak jasotakoan, epaimahaiak erabakiko balu saria jasotzeko maila duen lanik ez dagoela, aukera izango lukete lehiaketa eteteko.\nKontrara, kartel bat irabazle suertatzen bada, egileak serigrafia prozesuan parte hartzeko aukera izango du. Aurkeztutako lan guztiekin erakusketa jarriko dute beren egoitzan.


Dena prest I. Tritoiena mendi lasterketarako - Sakana - Guaixe.eus\nGuaixe 2017-09-08 14:06\nBihar, larunbatean, abiatuko da, 9:30ean, Arbizuko Ekokanpinetik. Ergoienako hiru herriak eta San Adrian, San Pedro eta San Donato ermitak batzen dituen lasterketak 30 km ditu, baina ibilbide laburra egiteko aukera ere badago (15 km)\nSakanako mendi lasterketen eskaintza zabaldu egin da, bihar I. Tritoiena mendi lasterketa jokatuko baita Ergoienan. Proba goizeko 9:30ean abiatuko da, Arbizuko ekokanpinetik. 30 km eta 1.800 metro desnibeleko proba luzea izango da, eta tartean, Lizarragako tunela igo, Andian barna ibili, Dorrau eta Unanura jaitsi eta Beriain igo eta jaitsi beharko dute korrikalariek, Arbizuko ekokanpinean bukatzeko. Proba luzea denez, aldi berean laburragoa antolatzeko eskaria jaso zuten antolatzaileek eta ibilbide erdia egitea da beste aukera, 15 km ingurukoa. Kasu honetan korrikalariek ez dute Beriain igo beharko.\nProbaren antolatzaileak Ergoienako Udala, Arbizuko ekokanpina eta Dantzaleku Sakana Atletismo Kluba dira, makina bat babesleren laguntzarekin. “Lasterketa antolatzearen ideia Unanuko festetan sortu zen. Ergoienako alkate Joseba Imazekin hitz egiten ari ginen, eta Ergoiena ezagutarazteko bertako ibilbide eta xendetatik mendi lasterketa egitea ideia polita izango litzatekeela otu zitzaigun” adierazi digu Kepa Lodik, ekokanpinaren inguruan ibiltzen den antolatzaileetako batek.\nErgoiena ezagutarazi eta Beriain mendi lasterketetan sartu\nEkimenarekin hainbat helburu lortu nahi dira. “Batetik, Ergoiena ezagutaraztea. Ibilbide eta xenda ederrak ditu eta turistikoki oso erakargarria da. Sakanak duen beste erakargarritasun gune ederra da Ergoiena, askorendako oharkabean pasatzen dena” azaldu du Kepa Lodik. Beste helburu bat Beriainek mendi lasterketa izatea da. “Uharte Arakil-Beriain Km Bertikala ez da mendi lasterketa bat, bertikal bat baizik. Horren ezaguna izanda Beriainek mendi lasterketa ez izateari bueltak ematen hasi ginen eta, azkenean, animatu gara eta I. Tritoiena mendi lasterketa antolatu dugu” gaineratu du. Aipatuetako helburuez gain, euskara eta xendazaletasuna bulkatu nahi dute. “Ergoienan xenda ibilbide zoragarriak daude. Bertan ibilbideak egin daitezke, artzainena adibidez… aukera turistiko handiak daude eta badakigu administrazioetan ere gaia aztertzen ari direla” nabarmendu du antolatzaileak.\nZergatik Tritoiena izena? “Jende guztiak galdetzen digu hori. Ergoienako hiru herrietatik –Lizarraga, Dorrao eta Unanu– eta hiru ermitatik –San Adrian, San Pedro eta San Donato– pasatzen delako. Probaren ibilbiderik gehiena Ergoienan gauzatzen da, baina Ergoienan ez dago azpiegitura egokirik halako lasterketa hartzeko eta, horregatik, Arbizuko ekokanpina izango da irteera eta helmuga” azaldu digute antolatzaileek.\nI.Tritoiena mendi lasterketa paraje zoragarrietatik igaroko da. Arbizuko ekokanpinetik aterata, Lizarragara joko dute korrikalariek, tuneletik gora eginez, Andia mendi ertzean buelta ederra egiteko. Aitzorrotzetik jaitsita, Dorraura iritsiko dira eta handik Unanura joko dute, handik Beriain igotzeko. Beriainen, Uharte Arakilgo portutik jaitsiko dira, eta Beriain magaletik Arbizuko Ekokanpineko bidea hartuko dute, helmugara iristeko. 30 km eta 1.800 metroko desnibeleko proba da. Bestalde, eta jendeak eskatuta, ibilbide erdia egiteko aukera dago. Unanura iristerakoan, Beriainera igo beharrean, zuzenean ekokanpinera joanez (15 km). Ibilbidean barna 7 hornidura gune jarriko ditu antolakuntzak.\nAzoka eta omenaldiak\nI.Tritoiena lasterketa burutzen den bitartean, Arbizuko Ekokanpingak eguerditik aurrera azoka hartuko du. Beraz, giroa ziurtatuta dago. 14:00ak inguruan sari ematea izango da eta bertan omenaldia egingo zaie Unanuko Joxe Mari Mercero korrikalari beteranoari eta Maitane Txueka korrikalari arbizuarrari. “77 urterekin lasterketetan parte hartzen jarraitzen du Mercerok, sekulako mailarekin. Eta Chueca emakume korrikalarietan aitzindaria izan da Sakanan, 3 aldiz aritu da Zegama-Aizkorrin, Saharako lasterketan aritu da… nola ez ditugu omenduko? Merezi dute” adierazi dute antolatzaileek.\nBildutakoa Motxila 21 taldearendako\nI.Tritoiena mendi lasterketak elkartasun proba izan nahi du. Horrela, izena ematean jasoko den dirua eta egunerako propio atera diren kamiseten salmentatik ateratakoa (Kamisetak 10 eurotan jarriko dira salgai) down sindromea duten musikariek osatutako Motxila 21 taldera bideratuko du antolakuntzak. Bertako kide da Aintzane Lizarraga dorrobarra.\nLau bide daude izena emateko: inscripciones@quieroundorsal.es eposta bidez, 848 470 922 telefonora deituz, info@campingarbizu.com eposta bidez edo rockthesport.com web gunean. Antolatzaileek 100-150 korrikalari espero dituzte.


Etxekoak mantenduko ditu Ibarrak denboraldi berrian - Lauburuke\nEtxekoak mantenduko ditu Ibarrak denboraldi berrian\nAinhoa2018-06-20T08:59:00+02:002018.06.20 |Tags: lauburu|\nAlfredo Hualde entrenatzaileari berritu ostean, Ibarrak etxeko jokalarien jarraipena ere, baieztatu du.\n2017-2018 denboraldia amaitu berria bada ere, bulegoko lanak ez dira amaitzen eta datorren ikasturtea prestatzen dihardute klubean. Azken urtean lortutako emaitzak ematen duten ilusioarekin ari da Ibarra datorren urteko lantaldea osatzen.\nLan horren ondorioz, lantaldeko hiru beteranoen jarraipena baieztatu dezake. Joseba Balderdi, Jon Garmendia eta Aitzol Oiarbide taldean izango dira denboraldi hasieratik. Eskarmentu handiko jokalariak dira, baina jubenilen ilusio berarekin defendatuko dute Ibarrako kamiseta beste urtebetez. Pistako bi jokalariek oso denboraldi erregularra burutu ondoren, ez dute datorren urtean jokatuko den Errege Koparen hitzordu historikoa galdu nahi. Balerdik berriz, atezain moduan duen potentziala eskaintzea ekidin dion lesioz betetako denboraldi zaila kendu nahi du gainetik.\nHauen ondoren, eta denboraldi bikaina burutu ostean, Zuhaitz Garmendia atezainaren eta Andoni Zumeta pibotaren jarraipena ere, baieztatzen du Lauburuk. Atezainak sorbaldan duen lesio bat medio, ezin izan du denboraldia modu zirraragarrian itxi. Egun osatzen ari da eta aurredenboraldian, erabat osatuta, Alfredoren aurrean jartzeko moduan izango dela espero da. Bitartean, Zumetak bere esperientzia eta goleatzaile sena ematen jarraituko du Ibarran. Afizioak beste urtebetez gozatu ahal izango du bi jokalari hauen ekarpenarekin.\nKlubaren filosofia jarraituz, eta herriko zein eskualdeko gazteengan eragin nahian, klubak poz handiz jakinarazten du Andoni Agirrezabalak, Beñat Aldalurrek eta Iñaki Peñak beste urtebeterako berritu dutela. Jende gaztea da eta lanerako gogotsu dago, baina aldi berean, 2.B kategorian oinarri sendoa dute guztiek. Berri pozgarria da moratuen parrokiarako, datorren urteei begira, hauek izango baitira taldearen oinarriak. Bi denboraldietan zehar kategorian egokitzen klubaren espektatiba guztiak erraz gainditu ostean, beste denboraldi berri batez gozatu ahal izango dute entrenatzaile nafarraren agindupean.\nAlta, guztiek ez dute berrituko. Belabietan areto futbolaz urte batzuetan gozatu ostean Agustin Garmendia eta Xabi Arranz baja izango dira datorren urtean, eta hauekin batera, lehenengo itzulian moratuen taldea laguntzen ibili zen Iraitz Olasagasti atezaina. Klubak urte hauetan erakutsi duten konpromisoa eskertu nahi die hiruei eta etorkizunean zorterik onena izan dezaten opa.


Arkitektura adaxkak - Futbol, fuutbol, fuuuutbol!\nFutbol, fuutbol, fuuuutbol!\nRealak Anoeta estadio berria aurkeztu du gauzatzeko proiektua abian jarri behar dela eman du aditzera; futbol zelaiek, hirietako beste hainbat elementuk bezala, hirien suspertze elementu zentzua hartzen dute maiz, ikur edo sinbolo moduan ikusirik. Ikusleen borondate eta sentimendu politen gainetik -talde batekiko fideltasuna, kirolak dituen balioak…- beti suertatzen dira interes ekonomiko eta urbanistikoak. Kasu oso ezagunak daude, Real Madril taldearen Hiri Zuria kasu, edo gertukoak direnak, San Mames Barriaren antzera. Lehen Mailara heldu, eta atoan saiatu da Reala mahai gainean duen gabezia adierazten, hots, XXI. mendera egokitua izango den futbol zelai baten premia. Ekimena ez da bakarrik txuri-urdinei dagokien gauza, hurrengo futbol Mundiala baitago horren atzean eta, hortaz, hiri osoa bilduko duen jarduera baita.\nArkitekto handien -edo ezagunen- izenak eta estadioak hertsiki lotu dira, hiria zaharberritzeko proiektuen erakusle: Norman Foster eta Bartzelonako estadioa (eta bere garaian baita San Mames Barria ere, Santi Calatravarekin batera), Arup ingeniaritza eta Mestalla…\n2001. urtea zen, krisiak oraindik ere bere astindua jo aurretik, eta Jacques Herzog eta Pierre De Meuron arkitekto bikote suitzarrak Allianz Arena estadioarekin txunditu zuten futbol eta arkitektura zale oro. Horren aurrekari bikaina St. Jakob Park estadioa aurki dezakegu, Basel futbol taldearen egoitza, hain zuzen ere. Suitzarrek beren hasierako lanetan materiala eta -batez ere- fatxadaren materialtasunarekin egindako jolasak nabarmenak diran bi proiektuotan.\n2008ra salto eginez, Txinan egindako Olinpiar Jokoetan, Herzog eta De Meuron-en «txori habia» arkitektura eta kirolaren arteko ezkontzaren lekuko bihurtu zen. Estadioa, Igerileku Nazionalarekin batera -xaboi-burbuilaren tankerako eraikina, gogoratzen?-, jokoen mugarri arkitektoniko bilakatu zen.\nEgin dezagun atzera, 2001era. Euskal lurretan, arestian aipatu kirola eta arkitektura ezkontza horren lehenbiziko semea Eduardo Arroyo arkitektoak sinatutako Barakaldoko Lasesarre estadioa da -apala, futbol taldeak Bigarren Mailan jokatzen baitu, baina, hala ere, oso aipagarria-.\nAurrera joz, 2007ra, San Mames Barria izeneko proiektuan izan genuen ikusgai. Momentu horretan -krisirik gabeko garai misteriotsu hori-, aurrekontua ez zen arazo bat, eta estadioa, gauez, argi zuriz argitutako fatxadaz argiztatuko zen eta, partidu egunetan, zuri-gorriz argiztatuko duen iluminazio sistema konplexu bat izan behar zuen. Gola Athleticek noiz sartu, fatxada gozamen izugarriz hasiko zen dirdirka, bilbotar guztiak liluratzeko.\nEgun, aurrekontuak ez dira horren malguak, eta finantzaketa bestelako ekimenen bitartez bilatu behar da; talde txuri-urdinaren estadioari dagokionez, hori bera salatu du Ezker Batuak. Udalak Anoeta moldatzeko proiektuan azaldu bezala, udal lurzoruan 15.000 metro karratuko lau dorre eraiki behar dira, operazioaren finantzaketa bermatze aldera. Alderdi politikoaren ustetan, sozietate anonimo bati ondare publikoa inongo kontrolik gabe ematea ez da egon daitekeen eragiketa demokratikoena. Futbola, edozein kasutan, sasi guztien gainetik doan zerbait da. Erlijioa eta politika publikoki arbuiatu duen gizarte honetan, fededunen azkenengo gordelekua da futbola. Zer ez da egingo, hortaz, fede hori praktikan jartzeko tenpluak eraikitzeko?\nLehenengo lotura noizkoa den ikusi duzu? Pixkat lekuz kanpo dago, bai.\nPosted 27 ira 2010 at 15:05 ¶\nKarkar!! Bai, lehenengo loturarekin 2004ra salto egin dugu, arrazoi…lapsus googleae bat izan da, dudarik gabe!\nPosted 18 aza 2010 at 9:35 ¶\n« Miribillako laborategia\nArkitekturaren azala (I) »\niraila 27th, 2010 at 8:37


- Arreta eta informazioa - - Egutegiak egutegi sarbide Orokorra\nEl lan egutegia dokumentua da. urtero ezartzen diren lanegunak eta jaiegunak.\nLan-egutegia ofiziala hartu gabe, jaiak, argitaratzen den urtea hasi aurretik, Estatuko aldizkari ofizialean 2000. urteko Enplegu eta gizarte segurantzako ministerioa eta eskumena.\n2007Ko lan-egutegia egiteko (PDF)\nEbazpena, 2007ko jai-egunen zerrenda argitaratzeko dena.\nBilketa lan egutegian jai ezaugarriak honako hauek dira:\nOrdainketa eta berreskuraezina izango dira.\nHamalau urte baino ezin al; bi, tokian tokikoak izango dira. nolanahi ere, estatu osoko jaiegun izango dira (natibitate jauna, urte berria, maiatzaren 1a, Lanaren eguna baita, eta urriaren 12a (espainiako festa nazionala.\nAurreko paragrafoan adierazitako arauak errespetatuz, gobernuak estatu osoko jaiegun izango dira beren lekua badute asteko astelehen guztietan, baina, betiere, astelehen eraman ondoren, dagokion atsedenaldia hartzen al da igandean datozen jaietan.\nAutonomia-erkidegoek, urteko hamalau jaiegunen muga barruan alegia, festa horiek adierazten dute tradizioz bereak direla; horretarako, erregelamenduz ezarriko diren estatuko ordez, eta beti egongo dira sartzeko. era berean, ahalmena erabili ahal izango dira: aurreko paragrafoan aurreikusitako eraman.\nAutonomia-erkidego batek ezin ditu, bat ez badatoz, jai tradizionaletan jarri behar, estatu osoko zenbakia izango du, eta urtean izan ostean, festa bat gehiago erantsi, berreskuragarria izango dira, biak ere irudian.


Barizela edo astanafarreria gaixotasun kutsakorra da, jatorri birikoa duena, umeengan agertu ohi dena eta larruazalean pikor gorriz osatutako exantema eragiten duena. Kasu gehienetan ez da larria, eta astebeteko epean berez sendatzen da. Barizela aitortu beharreko gaixotasuna da Euskal Herrian. 2005. urtean, 10.752 kasu zenbatu ziren EAEn.\nBarizela edo astanafarreria gaixotasun kutsakorra da, jatorri birikoa duena, umeengan agertu ohi dena eta larruazalean pikor gorriz osatutako exantema eragiten duena. Kasu gehienetan ez da larria, eta astebeteko epean berez sendatzen da. Barizela aitortu beharreko gaixotasuna da Euskal Herrian. 2005. urtean, 10.752 kasu zenbatu ziren EAEn. (eu)


Gainzahartze handia despopulaturiko geografian | Gaindegia\nEuskal herritarren %7ak 80 urtetik gorako adina zuen 2020 urtean. Hogei urte atzera, proportzio hori %4koa zen. Azken bi hamarkadetan egitura demografikoa nabarmen zahartu da eta etorkizunean joera hori areagotuko da. Gainzahartzea mendebaldeko lurraldeetako egitura demografikoaren ezaugarria izan ohi da eta Euskal Herriaren pare daude Grezia (%7,2), Alemania (%6,8), Portugal (%6,6) edo Italia (%7,4). Edonola ere, Europar Batasunean (27) 80 urtetik gorako biztanleriaren proportzioa zertxobait apalagoa da (%5,9).\nGainzahartzearen atzean badira aintzat hartu beharreko fenomeno desberdinak. Euskal Herrian bataz besteko bizi-itxaropena 84,5 urtekoa da eta Europan ez dago tamainako bizi-itxaropena duen estaturik (2019). Esaterako, Europar Batasunean (27) bataz besteko bizi-itxaropena 81,3 urtekoa da. Bestaldetik, 1970 hamarkadaz geroztik jaiotzen kopurua nabarmen gutxitu egin da nahiz eta milurteko berrian, aldi batez, jaiotzen kopuruak gora egin zuen. Testuinguru horretan, gerra osteko jaiotzen gorakadak gainzahartzea areagotuko du etorkizunean.\nGainzahartze handia hirigune eta garaiko industria eremuetan\nEzaugarri orokorrak alde batera, lurralde batetik bestera gainzahartzearen inpaktua desberdina da. Herritarren gainzahartzea zertxobait handiagoa da hirigunean (%7,3) landa eremuan (%7,0) edo bitarteko hirigunean (%6,6) baino. Izan ere, 60 eta 70. hamarkadetako hazkunde demografikoaren belaunaldiek hirigunetan, industria eremuetatik gertu, kokatzeko joera izan zuten eta azken urteotan gero eta gehiago dira adin horretara iristen ari direnak.\nHirigunean zerbitzuen eskuragarritasuna handiagoa izateak ere badu erakartze gaitasun esanguratsua eremu batzuetako adinekoen artean. Aipatzekoa da Trebiñuko kasua, non soilik erroldatuen %4,2ak 80 urtetik gorako adina du. Kasu berezia da Trebiñu, izan ere, hiriburuko zerbitzuen gertutasunagatik ezezik, adinekoen artean Arabako Aldundiaren arreta zerbitzuetan artatua izateko Gaztela eta Leonen menpe ez dagoen lurraldean erroldatzeko joera dago.\nMuturreko gainzahartzea despopulaturiko landa eremuan\nGainzahartzea hiriguneetan gainontzeko eremuetan baino presenteago egonik ere, Euskal Herrian badira 80 urtetik gorako biztanleria proportzio handia duten landa izaerako eremuak. Eskualde mailan, adibidez, azpimarratzekoa da Nafarroako Piriniotako (%12,2), Xiberoko (%10,8) eta Zangozaldeko (%10,3) gainzahartzea. Eskualde hauek amankomunean dute 1950eko hamarkadatik aurrera despopulazio joera eta gertuko zerbitzuen eta enplegu eskaintza mugatua.\nEskualde hauetan tamaina txikiko udalerrien presentzia handia da eta askok muturreko egitura demografikoak dituzte. Euskal Herrian 146 udalerrik (udalerrien %21ak) %10eko gainzahartze-maila gainditzen dute. Horien artean, azpimarratzekoa da muturreko gainzahartzea (%15tik gorakoa) nozitzen duten berrogeita bat udalerrien egoera. Horietatik, hamaseik Jurramendi eskualdean dute kokalekua: Azuelo, El Busto, Piedramillera, Armañantzas, Barbarin eta Cabredo buru. Zangozaldean ere herrien iraunkortasuna kolokan jartzen duen gainzahartze mailak metatzen dira, batez ere, Xabier, Gazteluberri, Petilla Aragoi, Leatxe edo Eslaba bezalako udalerritan. Nafarroako Pirinioan Gorzak edo Xiberoan Atharratze-Sorholüzek pareko errealitatea biltzen dute.


Trucios-Turtzioz :: Eudel\nHasiera » Tokiko Direktorioa» Udalerriari buruzko informazioa» Bizkaia» Trucios-Turtzioz\nIzen ofiziala: Trucios-Turtzioz\nAzalera: 31 Km²\nLehendakari Agirre, 61, 1º\nBizkaia lurralde historikoko mendebaldean dago Trucios-Turtzioz, Enkarterri eskualdean. Hainbat auzok osatzen dute udalerria eta guztiok Los Jorrios (847 m.) eta Armañon (854 m.) tontorren babesean daude.\nOndare kulturalari dagokionez, eraikin erlijioso eta zibil ugari dago herrian. Romañako San Pedro elizatik ekin diezaiokegu ibilbideari; estilo gotikoa du, baita hainbat elementu errenazentista ere. Ondoren, San Roke baseliza bisita dezakegu, paisaia ederra inguruan duela. Bestalde, XVIII. mende amaierako La Puente jauregia azpimarratu beharra dago, eliza parean.\nIrakasgai historiko interesgarri hau jaso eta gero, txango lasaia egin dezakegu ingurunean. Aguera ibaiak zeharkatzen du herria, eta, bere bidea jarraituz gero, Basinagre auzora iritsiko gara. Han, erreka ondoko La Era dorreak guztiz liluratuko gaitu.\nErakargarri horiez guztiez gain, Trucios-Turtziozek jai-egitarau anitza eskaintzen du urte osoan zehar. Festa nagusia abuztu erdialdean ospatzen dute, eta musika eta giro ona izaten dira nagusi. Halaber, gaztaren azoka antolatzen dute azaroaren 1ean, eta jende asko izaten da bertan.\nBizkaiko udalerri hau bisitatu ondoren, Armañoneko Parke Natural ederrera jo dezakegu, Trucios-Turtzioz eta Karrantza artean kokatutako ingurune paregabera, alegia.\nAzaroaren 1ean Gaztaren Eguna ospatzen da Trucios-Turtziozen.\nrucios-Turtziozko datu estatistikoak


BELLOWS. Lur erregistroa online. Play Joko BELLOWS du. Lur konektatuta. Online jokoa hauspoa. Earth Online\nAlternative izenak: BELLOWS. Lurrak\nJolastera BELLOWS. Lurrak\nBELLOWS. Lur online joko - MMORPG joko postapokapsticheskaya bezero fantasiazko gaiak. Fantasia eta etorkizuneko teknologia harrigarria ukitu batekin ekitaldiak sinestezina konbinazio berezia da hau. BELLOWS. Lur erregistroa eramango zaitu etorkizunean non zure begiak propioa zer gertatzen ari den ikus daiteke mundua, hau da, beraz, aldatu gerra nuklear batean sartu. Hondamendia gidatzen pertsona espazioaren vastness sartu eta nor planetako mantendu mutazio izaki ekarri. Intsektuak eta animaliak munstro eta mutanteak goitizena moles arriskutsu bihurtu den lurpean bizi direla, eta ez du basatiago. Jende Lurrean urte askoren ondoren itzuli, gaiztoak horren guztiaren aurka borrokatzeko aukera izango dute. Beharrezkoa bloodthirsty izaki norovyaschih gehien ustekabeko une eraso suntsitzeko. Gizadiaren datu-baseak sortzeko eta babes-neurriak ezartzeko aterpe piezak lortzeko mota guztietako arriskuak du helburua lortzeko hartu. Eta orduan beharra aterpea utzi eta joan irekita sartu ahal izateko, Furs erraldoia erabili behar dugu. Izan ere, lurraren atmosferan, nahiz airea pozoituta dago! Dutenek egingo BELLOWS jolasteko, beraz. Lurra egokitzeko eta baldintza desberdinak egokitzen ikasteko aukera izango dute.\nBeraz, jokoa deskargatu ahal izango duzu arazorik BELLOWS gabe. Lurra, ziurtatu zure ordenagailuan honako beharrezko parametroen zerrenda betetzen:\n- Sistema eragilea Windows XP / Vista / 7;\n- 64 MB bideo-OpenGL 1 euskarriarekin txartela. 2;\nData jokoan hauspoa. Earth bezeroak igarotzen. Zure izen eta pasahitza sartu, eta etorri ezizen bat behar duzu. Ere berretsi betetzea jokoaren arauak. Hori da dena, gaur egun abentura zirraragarria bidean oztopo ez da!\nPlay Joko hauspoa. Egingo du dauden nazio bat alboan dagoen lur. Hiru bakarrik\n1. Opara soldaduek aipatzeko armak puntu beroena erabiltzen zen behin. Ere hemen bidaltzen beste nazio batetik preso gain. Zuk bakarrik irudika daitezke esate kontingente bat! Baina denbora pixka nazio independente bihurtu zen eta gaur egun bere politika eramaten.\n2. Krada Oso askatuta nazioa. Horixe diote, printzipioz, bizitza beste ez irudikatzeko pilotuak independenteak osatzen dute.\n3. Requires - nazio bat non ordena mintzo, eta egoiliarren markoa legearen aurrean makurtuko. Pilotuak eta nazio honen jakintsu maite justizia eta dira, sakrifikatu betiko bakarrik bada regna zuen prest.\nNazio bakoitzak bere hiri propioa du, eta bertan beharrezkoak diren instalazio guztiak daude. Hemen eraikinak zerrenda bat, eta horrek gauzatu ahalko biztanletik da: fur denda, denda ekipoak, biltegia, ikerketa geltokia, landare aldaketak hauspoa, konponketa geltokiak, fabrikako ekipamendu, fabrika trebetasunak. Kokapena bakoitzean joko zenbait funtzio da.\nJokalariak egoera, hau da, egiten diren beste pertsonaia aldean ekintzak zehazten dute. A neutroa, mertzenarioak edo matxino egoeraren berri izan dezakezu. Baina duenak zaren eta zein alboko ez luke borrokatu, beren garapen propioa buruzko zaintzeko behar duzu. Gaitasuna (pistola bat eduki, babesa erabiltzeko gaitasuna, eta abar - ezaugarri nagusia ponpa duzu ) Baita informazio gehigarri skill deitzen. Gaitasunak dira, hala nola, frankotiratzaile, ekoizpena, merkataritza espezialista gisa kategoriatan banatuta.\nTo hauspoa. Lur eroso jokatu zen, zaindu ondo armatuak eta beste ekipamendu erabilgarria behar duzu. Arma arsenal jokoa ikusgarria da. Hemen ez dira pistolak eta kanoiak, eta Phasers, eta granotomety, eta laserrak eta energia arma eta bestelako gauzak hilgarria. Gainera munizioa erosi behar duzu, eta horien artean maskorrak, kartutxoak, plasma, suziria karguak phaser zatiak. Ekipoak gainerako unitate jokoa eskuragarri dagokionez, erreaktore (botere ekipamendua), patata frijituak (unitate osagarria, pertsonaiaren ezaugarri batzuk igotzeko aukera ematen du), konponketa kit, shockers, teleportatory geldi ateratzean modulu (erabilitako moduluak) eta meatzariak eta garraioak modulu osagarriak. Beno, jakina, jokatzeko nagusia elementu - robotak, goitizena Furs. Borrokalariak, azterketa, garraioa, getters dira. Be izenak beraiek ikus daitekeen bezala, robotak egiteko hainbat funtzio.\nGame hauspoa. Lur bilaketak interesgarri asko prestatu. Zereginak mota ikasten dira, eta munstroak hil edo harrapakin biltzeko eskatzen duten. Kopuru handi bat Monsters beraiek hemen. Hau kakalardo eta bareak, eta armiarmak eta zizareak eta hartzak eta horseflies eta beste maite. Harrapakin bera, adibidez, aipatzen du Venom Sac Spider, Scorpion pintza, Mustache Mantis, Zizare segmentuan, Crystal Green, Magma edukiontzi eta gehiago. Alde hori guztia noiz sotoan gorde daitezke lanak egin lor daiteke. Aipatzekoa da beldurraren sotoan segurtasun elementuak sustatzen du hori.\nEz alferrak ahaleginak -\nJokoa arrakasta sustapen guztia goian, gauza nagusia da. Bat egin mundu birtualean eta denek erakutsi zure talentu! Beharbada zorte irribarrez duzu beti!\nGames Online MMORPG online jokoak BELLOWS. Lurrak


Nazioarteko jaialdia, inoizko herrikoiena - Goierriko Hitza : Goierriko Hitza\nNazioarteko jaialdia, inoizko herrikoiena\nOrgano Barrokoaren 13. Nazioarteko Jaialdiko lehen kontzertuak aurreikuspenak gainditu ditu. Eliza jendez bete da; gehienak herritarrak.\nAtaungo Organo Barrokoaren 13. Nazioarteko Jaialdiko kontzertu nagusiak aurreikuspen guztiak gainditu ditu. Larunbat arratsean, entzule asko joan ziren San Martin elizara, herrikoak inoiz ez bezainbat. Ana Belen Garcia organistak, Mixel Ducau eta Thierry Biskari musikariek, eta herriko Eate koruak hornitu zuten. Martin Aramendik aurkeztu zuen, alkate gisa jendaurreko lehen ekitaldia. Abuztuaren 4an (18:00) Andres Cea ariko da organoan.


Carnivàle. Ongi etorri zirkura! — Gaztezulo\nCarnivàle. Ongi etorri zirkura!\nCarnivàle. Ongi etorri zirkura! https://www.gaztezulo.eus/albisteak/carnivle-ongi-etorri-zirkura https://www.gaztezulo.eus/albisteak/carnivle-ongi-etorri-zirkura/@@download/image/carnivale_1435568762.jpg\n‘Freaks’ filmeko pertsonaiak, ‘The Grapes of Wrath’ eleberrieko elementuak\neta David Lynchen atmosfera nahastuz gero, sekula dastatuko duzun irabiaturik ausartenaren eta berritzaileenaren aurrean zaudela ohartuko zara. Hori bai,\nzurrutada lodikoa da, konplexua, eta hainbat momentutan liseritzeko zaila.\nSortzailea: Daniel Knauf.\nAktoreak: Nick Stahl, Clancy Brown, Amy Madigan, Michael J. Anderson, Tim DeKay, Clea Duvall, Patrick Bauchau.\nAtal kopurua: 24 atal, hamabi denboraldi bakoitzak; 55 minutukoak.\nIkusle arinentzat ez da agian egokia; telesail zale zorrotzentzat, aldiz, zinez gomendagarria da; eta ekoizpen ausart, desberdin, berritzaile eta mamitsu baten bila dabiltzanentzat, ezinbestekoa. Ez zuen pasio uholderik eragin bere garaian, baina harrapatu zituen zaleak sutsuak eta leialak dira. Mito baten aurrean gaudela esateak handikeria dirudien arren, Carnivàlek merezimendu osoz irabazi du mito ahaztuaren izendapena.\nOngiaren eta gaizkiaren arteko borroka da ekoizpenaren gai nagusia. 1934. urtean kokatua, AEBetako hegoaldean eta depresio handiaren muinean. Ben Hawkins, hemezortzi urteko umezurtza, freak show, vaudeville eta prostituzioa nahasten dituen zirkura batzen da. Zirku hori, nola ez, pertsonaia bitxiz eta konplexuz beteta dago: Samson zuzendaria, Lila emakume bizarduna, Alexandria eta Caladonia ahizpa siamesak edo Gecko musker-gizona, besteak beste. Atal bakoitzak karabana horren egunerokoa du ardatz, eta batak bestearen atzetik, jainkoaren eta deabruaren arteko guda bistaraziko digute, batez ere bigarren denboraldian.\nAtal bakoitzak jariatzen duen lurrinak zinemarik onenaren usain berbera du. Gainezka egiten duen anbientazioari eta zehaztasunez zaindutako ekoizpen-diseinuari esker begietatik sartzen da zuzen-zuzenean. 2004. urtean alor teknikoko lau Emmy irabazi zituen. Argazkia azpimarratuko nuke, artelanak diren plano zoragarriek goi-mailakoa egiten baitute. Eta Jeff Beal-ek konposatutako musikak obraren ‘mistika’ harrapatzen du.\nHara, telesail hau bizpahiru urte geroago estreinatu izan balitz, Lost-ek interneten sortu zuen fenomenoarekin batera, sarean telesail teoria-sortzaileetako bat bihurtuko zatekeen zalantzarik gabe, eta gorabehera guztiak xehetasunez aztertuko zituzten ehunka web sortuko ziratekeen. Baina, zoritxarrez, ez zen hala izan, eta audientzia baxuek zein bigarren denboraldiaren ekoizpen-gastu altuek bertan behera geratzera eraman zuten. Horixe da, hain zuzen ere, balizko ikusle asko aldendu dituena, amaierarik gabeko telesaila izatea. Egoera horretan zaudeten guztioi zera esan nahiko nizueke: amaierako sufrimendu horrek merezi du, ezinbesteko lan bikain honek asko baitauka eskaintzeko. Hamaika sorpresa ezkutatzen ditu, eta suspentsea, intriga, drama zein maitasuna dotoretasunez uztartzen ditu. Murgildu zaitezte hautsez betetako mundu magiko honetan, ez baituzue halako zirkurik beste inon topatuko; zin dagizuet.\nEz da gomendagarria. Atal bakoitza patxadaz gozatzea gomendazen dizut; gehienez bi atal ikusi segidan.\nJeff Beal konposatzaile estatubatuarraren lanak hainbat izendapen lortu zituen Emmy sarietan. Beal jazz instrumentista bikaina da, baina, batez ere, hainbat telesailen soinu bandak egiteagatik da ezaguna: Roma, Monk edo House of Cards telesailena, besteak beste. Carnivàleren kasuan, Dust Bowl atmosfera (30eko hamarkadan AEBetan izan ziren hauts erauntsiak) soinu bidez ederki ilustratzen du, obraren ‘mistika’ edo magia musikari esker indartuz.\n– 2005eko maiatzaren 11n iragarri zuten telesaila bertan behera utziko zutela. Zaleek erabakia atzera botatzeko ahaleginak egin zituzten, adibidez, HBOren egoitzara asteburu bakar batean 50.000 mezu elektroniko baino gehiago bidalita.\n– Zurrumurruen arabera, Daniel Knauf sortzaileari film formatuan proiektuari jarraipena emateko eskaintza egin diote, baina, oraingoz, zurrumurruak baino ez dira.\n– Angull Wall-ek egindako irekiera titulu zoragarriek Titulu Diseinurik Onenaren Emmy saria irabazi zuten. Ia bi minutu irauten dituen harribitxi txiki horrek ezinhobeto islatzen du telesailaren atmosfera itogarria.\n– Channel Islands, California State University unibertsitatea.\n– Paramount etxaldea.\n– Santa Clarita eta Six Points Texas estudioak.\n– Twin Peaks (1990).\n– Riget (The Kingdom) (1994).\n– American Horror Story: Freak Show (2014).


Urdaibaiko Guggenheim "oraindik indarrean dagoen proiektua da" Vidarteren esanetan\nJuan Ignacio Vidarte Bilboko Guggenheim museoko zuzendariak orain bi urte baztertu zen Urdaibaiko Guggenheimen proiektua aurrera ateratzeko esperantza agertu du EFEri eskainitako elkarrizketa batean. “2020an oraingo museoa txiki geratuko da, eta eraikina ez dago handitzerik. Hori dela eta, liderrak izaten jarraitu nahi badugu, eta tendentzia markatu, ezin dugu lo hartu".\nJuan Ignacio Vidarte, Guggenheimeko zuzendaria (argazkia: EFE)\n"Ez da gaur edo biharko kontua, baina bai hemendik hamar urtera behar beharrezko ikusten duguna. Akordio handia behar du gai honek eta hurrengo egin beharrekoa Urdaibai moduko proiektu bat izan behar luke” gaineratu du Guggenheimeko zuzendariak.\nPolemika iturri izan da Urdaibaiko museo egitasmoa. Batetik, erakunde publikoak ez dira ados jarri, Bizkaiko Foru Aldundiak egitasmoaren alde egin baitu eta Eusko Jaurlaritzak berriz, kontra.\nBestalde, Urdaibaiko auzotarrek ere kontrako jarrera erakutsi dute. 2008an proiektuaren berri eman zenean, Zain dezagun Urdaibaik, eskualdearen garapen jasangarria bultzatzen duen auzotarren elkarteak, egitasmoaren ordura arteko "sekretismoa" salatu zuen, baita museoak bultzatzen duen garapen eredua kritikatu ere, eredu jasangarriago baten aldeko apustua egitearekin batera.\nARGIA.COMen Urdaibaiko Guggenheimi buruz argitaratu ditugun albisteen bilduma.\nDaniel Udalaitzek museoaren proiektuaz ARGIAren 2.211. zenbakian idatzitako erreportajea: Desadostasuna Busturialdean (2009-12-20)\nKanal hauetan artxibatua: Azpiegitura kulturalak | Urdaibaiko Guggenheim\nEmakumeen* bizitza eta gorputzen "dardara bortitzei” helduko diete XVI. Feministaldian\nSismika leloa hautatu dute aurtengoan Plazandreok antolatzaileek, eta 30 artista, aktibista eta pentsalari baino gehiago egongo dira hitzaldi eta ekitaldietan.\n2021-10-08 | Leire Artola Arin\n‘Nomadak gaitun!’ emakume sortzaileen azoka ibiltaria Gernikara iritsiko da urriaren 16an\n'Dinagu' Emakume Sortzaileen Kolektiboak antolatutako azokak Astran egingo du bigarren geldialdia urriaren 16an. Diseinuari eta irudiari lotutako produktuen eskaintza egongo da, besteak beste.


HEZKIDETZAN ESKU HARTZEN talde-bloga: SUBJEKTIBITATEA ETA SUBJEKTU FEMENINOEN ERAKETAN\nIdentitateen garapenari dagokion irakurgaian murgildu ahala gero eta garbiago joan naiz ikusten aniztasunari buruz ari garela, berriro ere, neurri handi batean. Aniztasunarekiko errespetua, ezagupena eta onarpena direla gakoak; ezaugarri hauek guztiak idazteko errazak, baina, eguneroko bizitzan ikusten dugunaren arabera, errealitatea bihurtzeko oso zailak.\nAzkenean, beste egoera batzuen aurrean pentsatzen dudan bezala, hemen ere norberak bere bizitza aurrera atera eta besteei, bakoitzari berea, aurrera ateratzen laguntzean, oztopoak saihesten eta panorama zabaltzen laguntzean, baita “bakean” uztean ere, kateak, edozein kate, haustean dagoela sekretua pentsatzen dut.\nEmakumeen genero identitatearen garapena dela eta, ARTIKULU HONETAN salatzen den bezala, estereotipoetan oinarritutako sistema bitar hau, neurri handi batean, erruaren sistema ere bada. Emakumeak eta gizonak era diferentzialean markatzen duen generoetan oinarritutako sozializazioan errua egitura egonkorra bihurtzen da pertsonen subjektibotasunean. Pertsona guztiek, emakumeek zein gizonezkoek esperimentatzen duten ziztada baldin bada ere, jendarteak markatutako “normaltasunetik” irten nahi duen edozeinentzat, sakonagoa da, suntsigarriagoa. Erruak kontrol politiko garrantzitsua bezala funtzionatzen du, baldintzapean jartzen duelako egiten duguna, gure buruarekiko deseroso sentitzea eramaten gaitu mugatutako bidetik irteten saiatzen garen bakoitzean. Erruak zizelkatzen ditu autoestimua eta identitatea, sentitzen duguna eta bai gure buruarekiko ta besteekiko erlazioen gainean pentsatzen dugun guztia. Horregatik iruditzen zait hain garrantzitsua familiaren babesa etxean eta zehar konpetentzien erabateko garapena ikastetxeetan identitatea bilatzen ari den edozeinentzat.\nHAR DEZAGUN PLAZA HETEROARAUA SUNTSITZEKO!! from Bazterretako Dantzariak on Vimeo.\nEreduak aldatzen hasteko, adibidez, hemen beste identitate batzuk garatzen laguntzeko baliagarria izan daitekeen proposamen bat : ¿POR QUÉ NO HACER DE ELLA FITZGERALD O MARIE CURIE LOS NUEVOS ÍDOLOS INFANTILES?\nBerrian argitaratutako artikulu honetan GIZONA NOLA IZAN, HORTXE DAGO GAKOA irakur dezakegun bezala, «Egun ere, oso markatuta dago mutil gazteen jokabidea nolakoa izan behar den, zer espero den haiengandik», argitu du Carmen Diez Mintegi antropologo feminista eta EHUko irakasle ohiak. «Ezaugarritze prozesu horiek genero sistemaren barruan kokatzen ditugu».\nSexu-generoek antolatutako gizarte honetan mutilek ere baldintzatuta ikusten dute beraien identitatearen garapenerako bidea: zer izan, nolakoa, arazoak eraginkortasunez konpontzeko estiloa. Ondorioz, sortzailea den heinean, identitatearen garapenak zalantzan jartzen ditu “betiko” sinesmenak, “betiko” egiteko moduak, eta apustu politikoa bihurtzen da, sexu edo generoen sailkapenetatik haratago doan erronka.\n2.- Iazko ikastarokideen artean IDENTITATEEI BURUZ HAUSNARTZEN izenburupean Agurtzane Goitiak idatzitako jarduera iruditu zait osatuena, puntu ezberdin guztiak jorratzen ditu goitik behera eta, nire ustez, modu errealistan.\n3.- Heziberri 2020 egitasmaoren barruan, eta hasieran esaten nuena gogoratuz, niretzat identitatearen eraketa eta garapena oso lotuta daudenez, 27. artikuluan agertzen den testu hau aukeratu dut:\n“Hezkuntza jarduera orotan, aniztasunari aurre egiteko bi modu hartu behar dira aintzakotzat: erantzun positiboa, betetik, gizaki guztiok garen bezalakoak izateko dugun eskubidearekin lotuta; eta negatiboa, bestetik, bazterketa eta desberdintasun egoera ugarien kasua dena. Bi horietan, jakina, baliotsua aniztasun positiboa da, gizaki izateko aukeren ispilu izateaz batera aberastu ere egiten gaituelako. Gizarte‐talde guztiak izaten dira anitzak, eta horrek ikasteko eta hobetzeko aukera ematen digu”.\n4.- Inguru hurbilean emandako aurrerapenei dagokienez, urrats erraldoiak izan gabe ere, nik uste dut onartuz goazela denak ez garela berdinak, pertsonak bezain anitzak direla identitateak eta norberak ikusi behar duela norantz jo bere garapenean, beti ere errespetua erakutsiz eta errespetua eskatuz.\nLegedi aldetik eta Hezkuntza Saileko argitaratutako giden aldetik etorri dira, agian, aurrerapauso inportanteenak. Gehiago kostatzen ari dela iruditzen zait kulturan hain errotuak dauden irudikapenak haustea. Horretarako telesailetan edo pelikuletan eskaintzen diren ereduak eta egoerak ere inportanteak izan ari direla uste dut.\nETIKETAK #Maite, IDENTITATEAK


Ikastolan lan egitearen balioa - Irutxuloko Hitza : Irutxuloko Hitza\nIkastolan lan egitearen balioa\nNahikoa da! Orain ere esan egin beharko da, Osakidetzan gertatu zen bezala, eta egoera bidegabe honekin amaitu. Urteak eta urteak horrela. Hura legearen kontrakoa zen eta hau legez onartua, baina erabat injustua.\nOtsailaren amaieran argitaratu dute Bigarren Hezkuntzako oposizioen deialdia. Merezimenduak atalean, irakaskuntzan aldez aurretik izan den esperientziaren puntuazioa azaltzen da. Desberdina da, ordea, lan egin duzun ikastetxearen arabera: Sare publikoan lan egin baduzu, hilabete/urte-zati bakoitzeko 0,0583 puntu emango dizkizute, beste ikastetxe mota batean izan bada 0,0125 puntu, hau da, ia bost aldiz gutxiago, %80 gutxiago! Sinestezina dirudi! Oposizioen sistema honek irakasleen egokitasuna neurtzeko ez du balio, zalantzarik gabe, baina zergatik bereizketa hori? Zertan oinarritzen da irakasleon lana desberdin baloratzea?\nNik ikastolan lan egin dut 32 urtez, 100dik gora lankide izan ditut, etapa guztietakoak, eta urte guzti hauetan Ikastolen sareak bizi izan dituen une itxaropentsuak eta, batez ere, gogorrak bizi izan ditugu denok, Eusko Jaurlaritzak 3. hezkuntza sarearen izaera aitortu zigunetik, gero 1993an Buesa sailburuak ikastolen mugimendua zatitzea lortu zuenean, eta ondorengo urte hauetara arte, non zailtasun ekonomikoak tarteko, lan baldintzak okertzen joan diren. Hala ere, ez dugu amore eman eta kalitatezko irakaskuntza eskaintzen ahalegintzen gara, egunero, edukiak eta balioak transmititzen, gaitasunak lantzen, ikasleen garapena zaintzen, laguntzen eta aholkatzen, gurasoekin hartu-emanetan, tutore eta irakasle garenez. Eta ongi egiten dugu gure lana.\nHezkuntza sailarentzat, ordea, gure lanak ez du balio ikastetxe publiko batean ari den norbaitenak adina. Askoz gutxiagotzat dauka. Injustiziak eta arrakalak salatu eta gainditu behar direla esaten den garaiotan, berdintasuna aldarrikapen orokorra denean, zergatik mantentzen du horrelako diskriminazio larria irakasleen artean?


Joan den igandean Lekeitiko uretan galdutako urpekariaren bila jarraitzen dute\nAztiren itsasontzi-sonar bat ere Lekeitiko urpekariaren bilaketan ari da gaurtik\nJoan den igandean desagertu zen urpekaria, Santa Katalinako itsasargi parean, lagun batekin urpeko arrantzan ari zela. Lagunak eman zuen abisua.\nBilaketa taldeko kideak, gaur, Lekeition. Argazkia: Segurtasun Saila\nLekeitio parean desagertutako urpekaria bilatzeari ekin diote berriro\nEmergentzia eta larrialdi zerbitzuek gaur goizean ekin diet berriro joan den igandean Lekeitioko uretan, urpeko arrantzan ari zela desagertutako urpekariaren bilaketa lanei. Gaur bilaketa lan horiekin bat egin du Aztik ere, itsasontzi zientifiko-teknologiko batekin.\nItsasontzia batimetrian espezializatuta dago eta urpeko kartografia jasotzeko doitasun handiko sonar bat du, Segurtasun Sailak astearte honetan jakitera eman duenez.\nBilaketa operatiboa igandean jarri zuten martxan, 17: 45ak aldera, Santa Katalinako itsasargiaren inguruan desagertutako urpekariaren ondoan arrantzan ari zen pertsona batek laguna bistatik galdua zuela abisu eman ostean.\nErtzaintzaren eta Itsas Salbamenduaren helikoptero eta ontziek, Gurutze Gorriaren ontzi batek eta, gaurtik, Aztiren itsasontzi-sonarrak ere parte hartzen dute bilaketa taldean. Eusko Jaurlaritzako Larrialdiei Aurre Egiteko teknikari bat ari da operazioa koordinatzen.\nSeguimos en la búsqueda de Lekeitio.\nLekeitioko bilaketan dihardugu.#uvr pic.twitter.com/hinww6EsIA\n— UVR Ertzaintza (@UvrErtzaintza) July 5, 2021


Euspot 2018: euskarazko iragarkiak egiteko lehiaketa - Deialdiak - gipuzkoangazte\nEuspot iragarki-lehiaketa 2012an sortu zen, euskarazko sormena bultzatze aldera. Publizitate-arloan euskararen erabilera sustatzea du helburu nagusia. Urtero gai desberdina du eta lehiakideek, nahi duten estilo, teknika eta baliabideak erabili ditzakete.\nAurtengo edizioa martxan da jada. Gaia da IRUDI DIGITALA GURE BIZITZAKO HARREMANETAN; eta iragarkiak balioko du sare sozialen erabilerari buruz hausnarketa egiteko. 20-30 segundoko bideoak aurkeztuko dira eta parte-hartzaileak norbanakoak, taldeak zein enpresa profesionalak izan daitezke.\nIragarkiak jaso beharko dituen oinarrizko elementuak hauek dira:\nLanak euskaraz aurkeztu beharko dira.\nLanak aurkezteko epea maiatzaren 2an amaituko da, goizeko 10:00etan. Lanak aurkeztu ahal izateko, honako pausuak eman behar dira:\neuspot.eus/parte-hartu ataleko formularioa bete.\nLanak Interneteko Wetransfer bidalketa-tresna bitartez bidali beharko dira hurrengo helbidera: euspotlehiaketa@arteman.eus.\nLehiaketaz gain, antolatzaileen hitzetan, komunikazio eta teknologia berrietan sakontzeko aukera ematen die proiektuak gazteei. Hori dela eta, Gipuzkoako, Bizkaiko eta Arabako zenbait ikastetxerekin harremanetan jarri dira, formazio-saioen bidez, gaia landu eta iragarkiak bidaltzera anima daitezen.


Ikusteko urritasuna - Eskolan\nSekuentzia didaktiko honen asmoa da ikusteko desgaitasuna duen pertsona batek bere ikastetxe berean eta gela berean ikas dezakeela konturatzea ikaslea; betiere zenbait egokitzapen egiten badira eta irisgarritasun fisikoa eta informaziorako sarbidea bermatzen badira. Halaber, ikusteko desgaitasuna duten pertsonen laneratzea aztertzen da. Unitatea 6-8 saiotan egiteko pentsatuta dago, kontzeptuen bloke bakoitza saio bakoitzean aztertuz. Hasieran garraiobideen sarrera egingo da eta bukaeran desgaitasuna duten pertsonen etorkizun profesionala aztertuko da.\nTamaina: 5.79 MB\nBaliabide motak: eztabaidak, animazioa, autoebaluazioa, testuingurututako kasua, prozesu/prozedurak laguntzeko tresna, ikaskuntza/norbere lana/kooperatiboa/laguntzakoa kudeatzeko tresna, joku didaktikoa, taula, bideoa, webquest\nOrientabide didaktikoa : - Ikusteko desgaitasuna duten pertsonek eguneroko jarduerak egitean dituzten arazo eta zailtasunen aurrean sentikor agertzea. - Banakako eta taldekako kontzientzia sustatzea ikusteko desgaitasuna duten pertsonekin, gizarte inklusiboa lortze aldera. - Ikusteko desgaitasuna duten pertsonen gizarteratzea sustatzea eta bizi-kalitatea hobetzea. - Ikusteko desgaitasuna duten pertsonekin amultsutasun, enpatia eta laguntza izaera sustatzea. - Irakur-idazketa errazten duten aplikazio eta sistema informatikoak eta ikusteko desgaitasuna duten pertsonei informazioa lortzen laguntzen dietenak ezagutzea.\nLaneratzeko sustatzea, Irakur-idazketa, Garraiobideak, pantaila irakurlea, Ikusteko urritasuna, Braille, Irisgarritasuna\nData: 06/02/2017 14:16:08\nData: 29/09/2011 14:15:21\nARRISKUEN PE... Aurrebistaratu


Misioa, bisioa eta jarduera ardatzak - Arizmendiarrieta Fundazioa\nMisioa, bisioa eta jarduera ardatzak\nEkintzak ta dokumentazioa\nArtikuluak eta berriak\n“Men egin behar diogu errealitateari , nahiz eta gure indar guztiekin tematuko garen errealitate hori aldatzen, eta horretarako gordeko eta erabiliko ditugu gure indar eta baliabide guztiak”\nInicio / Misioa, bisioa eta jarduera ardatzak\nTranszendentziak pertsonari bizitzaren ikuspegi bat eskaintzen dio eta horren arabera jokatzera bultzatzen du, horretarako ahalegina eginez. Fundazioak desio horiek elkarlanean bideratzea nahi du Arizmendiarrietaren maisu lanean oinarriturik.\nBeren sentimendu sakonei koherentzia eman nahi dieten pertsonentzat ekintzarako gonbidapena da, beste batzurekin partekatu eta gizarteari plataforma bateratu batetik aurkeztu ahal izateko.\nFundazioak, bizitza eta gizartearen ikuspegia partekatzen duten eta misio bateratu batean parte hartzeko biderik aurkitu ez duten pertsona askoren sentimenduak azaleratu, orientatu eta indartzeko balio du.\nPartaidetza Ebanjelizazio sozialean , bereziki arlo sozio-ekonomiko eta enpresarenean\nGizartean parte hartzea bere eraldaketa sozio-ekonomikoaren alde, Ebanjelioan sustraiturik eta Elizaren irakasbide sozialaren printzipioetan oinarriturik\nEbanjelizazio sozialaren alde nazioartean ekarpena egitea arizmendiar inspirazio, irakaskuntza eta lanari jarraituz, esparru globaleko beste erakunde katolikoekin batera.\nIndarrean dagoen bitartean, On Jose Maria Arizmendiarrietaren kanonizaziorako Batzorde Postulatzailearen laguntzaile eta euskarri izatea.\nKanonizazio prozesuak areagotu duen Arizmendiarrietaren kapital sinboliko eta soziala aktibatu eta sustatzea, kristau humanismoaren balioetan oinarriturik, enpresetan eta gizartean kristautasunaren eginkizun eraldatzailearen eta bertako elizen onurarako izan dadin.\nFundazioak garatu beharreko lana, beti ere kristau humanismoaren balio eta printzipioen ikuspegitik eta Elizaren Irakasbide Sozialaren ildotik, ondorengo helburu eta jarduera ardatzetan zehaztuko da:\nOn Jose Maria Arizmendiarrietaren izatea, lana eta bizitza zabaltzea.\nEbanjelizazio soziala bertako Elizekin batera.\nEuskal Herriko eraldatze sozio-ekonomikoen prozesuetan parte hartzea.\nNazioarteko esparru katolikoetan parte hartzea.\nArizmendiarrietaren Lagunak Elkartearekin elkarlanean jardutea.\nOn Jose Maria Arizmendiarrietaren izatea, lana eta bizitza zabaltzea, Elizaren Irakasbide Sozialaren aplikazio eredu gisa\nBere izatea eta filosofiaren ezagutza mantentzeaz gain, espàrru berrietara eta nazioartera zabaltzeko ekintzak burutzea izango litzateke helburua\nEra berean, bere lanaren zabalkundea egitea, Elizaren Irakasbide Sozialaren printzipioak aplikatu nahi dituen edozein pertsona, elkarte edo enpresarentzat erreferente izan dadin.\nBere bizitza sakontasunez ezagutzeko ikerketak sustatzea.\nBideo , dokumental eta beste ikusentzunezko materiala sortu bere izatea eta lanaren zabalkundea errazteko.\nBelaunaldi gazteek ezagut dezaten sare sozialak eta beste ekintza mota batzuk erabiltzea.\nIkerketak eta tesiak sustatzea , iraganeko, gaur eguneko eta etorkizuneko gizartean, bere bizitza eta lanak izan duen eraginari buruz.\nEbanjelizazio soziala bertako Elizekin batera\nEuskal elizbarrutietako eragile berriak, ekintza soziala, ekonomia nahiz empresa mundua, arlo akademikoa eta kristau pentsamolde sozialari atxikiak direnak, sartzea da helburua.\nHainbat kristauren lana ikustarazi eta lokarri lana egin nahi litzateke, elizbarrutiko bizitzatik urrun gertatzen diren eskuhartze desberdinetan, direla ekonomikoak, enpresakoak, sindikalak nahiz politikoak.\nArizmendiarrietaren inspirazioa gogoan, enpresa eta ekonomia sozial arloan, kristau laikoen taldea osatu.\nArlo ekonomiko, enpresarial eta politikoari arreta berezia eskaintzen dion ebanjelizazio sozialean parte hartu.\nKristau pentsamolde sozialaren hausnarketa aplikaturako gunea dinamizatu.\nEliz elkartean Arizmendiarrietaren izatea, lana eta prozesua zabaldu.\nEbanjelizazio sozialaren eliz arduradunen ekintzetan parte hartu eta, behar balitz, osatu, eraldatze sozio-ekonomikoen prozesuen arazoei buruz hausnarketak eginez.\nEraldatze sozio-ekonomikoen prozesuetan parte hartzea Euskal Herrian, kristau humanismoa eta Elizaren Irakasbide Sozialaren balio eta printzipioekin bat eginez.\nGlobalizazioak berarekin dakartzan aldaketa ekonomiko, kultural eta politiko sakonak, abiadura teknologikoak eta posmodernitateak nahiz ziurgabetasun eta desberdintasun sozialen aurrean, Fundazioa berrikuntza sozialaren alde dago.\nTestuinguru honek gainera, pentsamendu berria eta erantzun berriak eskatzen ditu, zeinetan beharrezkoak diren elkarrizketa eta elkar-lankidetza arlo desberdinen artean: enpresa, unibertsitatea, kultura, ekonomia, politika, erlijioa,…\nEkonomia eta enpresan berrikuntza etikoaren aldeko debate eta hausnarketa sare eta prozesuetan parte hartzea\nEuskal Herriko politika publikoetan eta legegintza arloan arizmendiar balioak txertatzea bultzatzea.\nNazioarteko esparru katolikoetan parte hartzea\nMunduko ekonomiak berrikuspen sakona behar du, izan ere, merkatu-ekonomiaren markoan, diruaren gehiegizko boterea geldiarazi eta lehentasuna eman beharrean dago gizakien beharrak asetzeari eta pertsonen zerbitzu eta guztien onari.\nMundu zabaleko elizak, hainbat mogimendu, erakunde sozial, ikastetxe erlijioso, unibertsitate eta pertsona esanguratsu ditu eta Arizmendiarrietaren kanonizazio prozesuak, bera eta kooperatiba mogimendua, bere irakasbide sozialaren jardunbide egokien erreferente bilaka ditzake.\nHausnarketa eta esperientziak partekatzea, halaber proposamen desberdinak lantzea, “jardunbide egokienak” identifikatu eta zabalduz, landu nahi den atal ebanjelizatzaileari ikuspegi berri bat emanez.\nErroman dauden ebanjelizazio sozialeko esparruekin komunikazioa eta lankidetza sustatzea\nEsparru katolikoko Unibertsitateekin, Latinoamerikakoekin bereziki, lankidetza sustatzea.\nArizmendiarrietarengan inspiraturiko kooperatibismoa sustatu Iparra-Hegoa lankidetza proiektuetan, Karitas, Esku Elkartuak eta Elizbarrutietako Misioekin bereziki.\n© 2022 Arizmendiarrieta Fundazioa. All rights reserved.


Giza enbrioiak genetikoki eraldatu dituzte, lehen aldiz - Elhuyar Aldizkaria\nEsperimentuak eztabaida etiko bizia eragin du\nLehen aldiz, enbrioiak genetikoki eraldatzeko teknika bat probatu dute giza enbrioietan. Sun Yat-sen Unibertsitatean egin dute esperimentua (Txina), Junjiu Huang ikertzailearen gidaritzapean, eta Protein & Cell aldizkarian argitaratu dute.\nZortzi zelulako giza enbrioia. Arg. RWJMS IVF Programa/Jabetza publikoa\nProbatu duten teknika CRISPR/Cas9 izeneko konplexu entzimatikoa enbrioietan injektatzean datza. Konplexu hori nahi den genoma-zatira itsasten da, eta harekin batera sartzen da baita genea eraldatuko duen molekula. Orain arte, zelula helduetan eta animalia-enbrioietan probatu dute teknika. Txinako kasuan, berriz, giza enbrioietan probatu dute, beta-talasemia gaixotasuna eragiten duen HBB gene akasduna konpontzeko helburuarekin.\nIkerketan azaldu dutenez, ernalketa lagunduan baztertutako giza enbrioiak erabili dituzte; alegia, enbrioi horiek ez zuten garatzeko aukerarik, umetokian ezarriz gero. 86 enbrioietan injektatu zuten konplexua, zelula bakarra zutenean, eta zortzi zelula izan arte itxaron zuten. 71 enbrioik iraun zuten bizirik, eta, haietatik, 28tan baino ez zuen arrakasta izan teknikak. Horrez gain, enbrioiek mutazio larriak zituztela ere ikusi dute. Ikertzaileek berek onartu dute emaitza txarra dela, giza enbrioietan erabiltzeko, % 100 arrakasta lortu beharko bailukete.\nGiza enbrioiak genetikoki eraldatzeko aukerak lehendik sortzen zuen kezka hauspotu du esperimentu horrek. Hain zuzen ere, joan den martxoan Nature aldizkarian argitaratutako artikulu batean, halako teknikak erabiltzearen aurka azaldu zen aditu-talde bat, arrazoi etikoak eta zientifikoak emanaz. Besteak beste, kezka handia zuten halako tekniken segurtasunaren inguruan.\nAipatzekoa da Txinako ikertzaileek Nature eta Science aldizkarira bidali zutela haien ikerketa, eta biek uko egin ziotela hura argitaratzeari.


Indarkeria matxista salatu dute Bergarako pentsiodunek asteleheneko elkarretaratzean - Bergara - Goiena.eus\nIndarkeria matxista salatu dute Bergarako pentsiodunek asteleheneko elkarretaratzean\nMirari Altube 2021-11-23 10:07\nPentsioen alde egiten duten elkarretaratzean kolore morea izan zen nagusi atzo. Emakumeek askotariko diskriminazioak eta indarkeriak jasaten dituztela salatu gura izan zuten Bergarako pentsiodunek. Era berean, pobrezia eta genero arrakala indarkeria direla gaineratu zuten eta emakume aurpegia dutela.\nHona hemen haien salaketa:\n"Bizi garen sistema patriarkala oinarritzen da gizonek emakumeek baino gehiago balio dutela, eta bizitzako esparru guztietan du eragina. Emakumeak askotariko diskriminazioak eta indarkeriak jasaten ditu. Sarritan, familian zein gizartean tratu txar asko pairatzen ditu.\nGainera, abian dagoen Pentsioen Erreformak ahaztu egiten gaitu. Ez dago neurri eraginkorrik genero arrakala desagerrarazteko. Ez eta alarguntza-pentsioak hobetzeko. Ezta emakume askok miserian bizitzeari uzteko beharrezko duen gutxieneko pentsiorik ere. Pobrezia eta genero arrakala indarkeria dira eta emakume aurpegia du". Txalo zaparrada eskaini zieten elkarretaratzearekin bat egin zuten Aranzadi ikastolako batxilergoko hamabi ikasleri.\nAtzoko agerraldia bukatu zuten azaroaren 25ean, eguenean, San Martin plazan egingo den kale-ekintzara gonbidatuz herritarrak.


'Bullying'-ari aurre egiteko funtzio berriak Instagramen — Gaztezulo\n'Bullying'-ari aurre egiteko funtzio berriak Instagramen\n'Bullying'-ari aurre egiteko funtzio berriak Instagramen Sare sozialak abisua igorriko die eduki iraingarri bat igotzera doazen erabiltzaileei. https://www.gaztezulo.eus/albisteak/bullying-ari-aurre-egiteko-funtzio-berriak-instagramen https://www.gaztezulo.eus/albisteak/bullying-ari-aurre-egiteko-funtzio-berriak-instagramen/@@download/image/iStock-820379104 (1)-377839-edited.jpg\nSare sozialak abisua igorriko die eduki iraingarri bat igotzera doazen erabiltzaileei.\nInstagram da sare sozialen erregea gazte eta nerabeen artean. Orduak igarotzen dituzte, argazkiak ikusten, igotzen, elkarbanatzen, adierazpenak egiten... eta erasoei aurre egiten.Ditch The Label bullying-aren aurkako erakunde britainiarrak ezagutzera eman duenez, sare sozialen bitartez jazarpena jasan duten gazteen %42 Instagram bidez jaso dute.\nGauzak horrela, Mark Zuckerberg-en app-ak funtzio berriak izango ditu, bullying-a detektatu eta ekiditeko. Berritasunen artean nabarmenena honakoa izango da; erabiltzaile bat iraingarria edota mingarria izan daitekeen eduki bat igotzera badoa, app-ak abisua igorriko dio. Horrekin batera, laidogarriak diren iruzkinak blokeatuko dituzte.\nFuntzio berri horien helburua erabiltzaileei hausnartzeko aukera eskaintzea da; eduki hori igo aurretik bi aldiz pentsatzea eta norbere buruari galdetzea; igotzera zoazen eduki horrek norbait mindu ote dezake? Egitera zoazen iruzkin hori norbaiten aurka ote doa?\n'UNFOLLOW' EGITEAREN ARAZOA\nBestalde, Instagramen jazarpena jasaten duten erabiltzaileek jakinarazi dutenez, arazoak dituzte beren erasotzaileak jarraitzeari uzteko, blokeatzeko edota salatzeko. Hain zuzen, bully-ari sarean aurre egiteak askotan ondorio latzak ditu errealitatean. Hala, erasotzailea blokeatu edota salatzen badute, aurrez-aurre topatzerakoan gauzak okertuko diren beldur dira erasotuak. Arazo horri aurre egiteko, Instagramek funtzio berriak garatuko ditu, erasotuak diren erabiltzaileek bully-ari aurre egiteko gaitasuna izan dezaten, honek ezer nabaritu gabe. Aipatutako funtzio hau restrict izena du, eta aurki jarriko dute martxan. Honi esker, erasotzaileek idazten jarraitzeko aukera izango dute, baina mezuak soilik haiek ikusiko dituzte, beste inork ez. Bestalde, erasotzaileek ezingo dute ikusi biktima konektaturik dagoen edo ez.